ΚΑΣΣΙΩΠΗ ONLINE: Νοεμβρίου 2014\nΣυνελήφθη ο Αλβανός μακελάρης του Μικρολίμανου - Toν έπιασαν με το Καλάσνικοφ αγκαλιά!\nΣυνελήφθη το μεσημέρι της Τετάρτης σε αστυνομική επιχείρηση ο Αλβανός δράστης που είχε πυροβολήσει με καλάσνικοφ εναντίον πελατών μέσα σε νυχτερινό κέντρο στο Μικρολίμανο το περασμένο Σάββατο.\nΑναρτήθηκε από ΚΑΣΣΩΠΙ ONLINE στις 11/27/2014 12:48:00 π.μ.\nΈνα quiz για τσου γαλαζοαίματους αρχόντους με τα εγγλέζικα κεφάλια...\nΑναρτήθηκε από ΚΑΣΣΩΠΙ ONLINE στις 11/26/2014 09:02:00 μ.μ.\nΡαβίνος των ΗΠΑ: «Τιμωρείστε συλλογικά όλους τους Άραβες μέχρι να συνειδητοποιήσουν ότι δεν έχουν μέλλον στη γη του Ισραήλ»\nΓράφει ο Ben Sales στην JTA (Jewish Telegraphic Agency):\nΈνας ραβίνος μιας μεγάλης σύγχρονης Ορθόδοξης συναγωγής στοNew Jersey των ΗΠΑ έγραψε ένα blog post στο οποίο καλεί το Ισραήλ να τιμωρήσει συλλογικά τους Άραβες Ισραηλινούς και τους Παλαιστίνιους μέχρι να συνειδητοποιήσουν «ότι δεν έχουν μέλλον στη γη του Ισραήλ».\nΑναρτήθηκε από ΚΑΣΣΩΠΙ ONLINE στις 11/26/2014 08:50:00 μ.μ.\nΛόχος "Λαντζίδη", μια άγνωστη ιστορία Κερκυραίων Μαχητών του 1940\nΑναρτήθηκε από ΚΑΣΣΩΠΙ ONLINE στις 11/26/2014 08:46:00 μ.μ.\nΑναρτήθηκε από ΚΑΣΣΩΠΙ ONLINE στις 11/26/2014 08:42:00 μ.μ.\nΗ Τρόικα απαιτεί άρση προστασίας των εποχικών ξενοδοχοϋπαλλήλων!\nΣοκ ή και χαριστική βολή για τον κλάδο των ξενοδοχοϋπαλλήλων που εργάζονται σε εποχιακές επιχειρήσεις στις τουριστικές περιοχές της χώρας θα αποτελέσει ενδεχόμενη υποχώρηση της κυβέρνησης στις νέες απαιτήσεις της Τρόικας.\nΑναρτήθηκε από ΚΑΣΣΩΠΙ ONLINE στις 11/26/2014 08:41:00 μ.μ.\nΝέα καταγγελία: Χωρίς γιατρούς το Κέντρο Υγείας Αγ. Μάρκου!\nΓια τεχνητό πρόβλημα που οδηγεί με μαθηματική ακρίβεια σε λουκέτο το Κέντρο Υγείας Αγίου Μάρκου κάνουν λόγο οι γιατροί του νοσοκομείου, οι οποίοι συναντήθηκαν σήμερα με το Θεόδωρο Γαλιατσάτο.\nΑναρτήθηκε από ΚΑΣΣΩΠΙ ONLINE στις 11/26/2014 08:40:00 μ.μ.\nΓ. Πανδής Συντ/κού Λευκίμμης: Άλλα μας έλεγαν προεκλογικά για το ΧΥΤΑ\nΣτην επαναβεβαίωση της απόλυτης άρνησης ανακίνησης οποιασδήποτε συζήτησης για οποιοδήποτε ενδεχόμενο να χρησιμοποιηθεί ο ΧΥΤΑ Λευκίμμης με οποιοδήποτε τρόπο, προχώρησε η συντονιστική επιτροπή αγώνα των κατοίκων της περιοχής.\nΑναρτήθηκε από ΚΑΣΣΩΠΙ ONLINE στις 11/26/2014 08:39:00 μ.μ.\nΑναρτήθηκε από ΚΑΣΣΩΠΙ ONLINE στις 11/26/2014 08:38:00 μ.μ.\nΑυτός είναι ο Αλβανός μανιακός της δολοφονικής επίθεσης στο Μικρολίμανο\nΟλο και πιο κοντά στα ίχνη του δράστη της τυφλής δολοφονικής επίθεσης στο μπαρ «Έτσι Απλά» τα ξημερώματα του Σαββάτου βρίσκεται η ΕΛΑΣ.\nΑναρτήθηκε από ΚΑΣΣΩΠΙ ONLINE στις 11/24/2014 02:12:00 π.μ.\nΗ Αλβανία ξεκίνησε δίωξη κατά όσων υπέγραψαν την συμφωνία θαλασσίων συνόρων με την Ελλάδα!\nΌλα τα σχετικά έγγραφα που αναφέρονται στη συμφωνία των θαλάσσιων συνόρων μεταξύ της Αλβανίας και της Ελλάδας, έχουν κατασχεθεί, κατόπιν εντολής της εισαγγελικής αρχής, για τη συμφωνία, που παρέμεινε ανενεργή, μετά την απόφαση του Συνταγματικού Δικαστηρίου της Αλβανίας.\nΑναρτήθηκε από ΚΑΣΣΩΠΙ ONLINE στις 11/23/2014 02:32:00 π.μ.\nΟ Α.Λοβέρδος θέλει να γίνει η αλβανική δεύτερη γλώσσα στα ελληνικά σχολεία!\nΑναρτήθηκε από ΚΑΣΣΩΠΙ ONLINE στις 11/23/2014 02:28:00 π.μ.\nΟ δράστης που σκόρπισε τον τρόμο στο μαγαζί στο Μικρολίμανο, πιο πριν είχε φωτογραφηθεί με κοπέλα από τις χορεύτριες.\nΑναρτήθηκε από ΚΑΣΣΩΠΙ ONLINE στις 11/23/2014 02:15:00 π.μ.\nΗΠΑ: Άρχισε να χτυπάει λευκές γυναίκες γιατί της «βρώμιζαν» την μαύρη γειτονιά της\nΤο να περπατάει ένας λευκός μπορεί να «προκαλεί» κάποιους μαύρους και να αποτελεί μια παράβαση που αξίζει ξυλοδαρμό; Ναι, σύμφωνα με την 32χρονη Αφροαμερικάνη Ebony Steward(φωτο) η οποία αντιμετωπίζει κατηγορίες για σωματικές βλάβες αφότου χτύπησε δύο γυναίκες επειδή το έγκλημά τους ήταν ότι ήταν λευκές σε γειτονιά μαύρων.\nΑναρτήθηκε από ΚΑΣΣΩΠΙ ONLINE στις 11/23/2014 02:08:00 π.μ.\nΗ κυβέρνηση εκθειάζει το έργο του Χαμόγελου του Παιδιού και αμέσως μετά, αλλάζει στο δυσμενέστερο τους όρους λειτουργίας του!\nΑναρτήθηκε από ΚΑΣΣΩΠΙ ONLINE στις 11/23/2014 01:47:00 π.μ.\nΜύρισε εκλογές και τα κομματικά επιτελεία (και) στην Κέρκυρα ετοιμάζονται, καταρχήν για κατάρτιση ψηφοδελτίων. Επαφές με στελέχη αλλά και προσπάθειες μεταγραφών.\nΑναρτήθηκε από ΚΑΣΣΩΠΙ ONLINE στις 11/23/2014 01:43:00 π.μ.\nΑναρτήθηκε από ΚΑΣΣΩΠΙ ONLINE στις 11/23/2014 01:37:00 π.μ.\nΣοκαριστική δήλωση Μητρόπουλου (ΣΥΡΙΖΑ): "Ο ΣΥΡΙΖΑ...είναι ενδεχόμενο να συνεχίσει τη μνημονιακή πολιτική. Είναι πολύ πιθανό."\nΗ κυβίστηση (κοινώς αποκαλούμενη και κωλοτούμπα) είναι άσκηση γυμναστικής αλλά και είδος ακροβατικού….\nΑναρτήθηκε από ΚΑΣΣΩΠΙ ONLINE στις 11/18/2014 08:45:00 μ.μ.\nΟ ξεπεσμός της Νέας Τάξης Πραγμάτων: Στη Σουηδία παντρεμένο ζευγάρι μοιράζεται και ζει με τον ίδιο εραστή (φωτό)\nΣτη Σουηδία, ένα ζευγάρι αποκάλυψε ότι μοιράζεται τον ίδιο εραστή σε ένα ποστ που έγραψαν στο blog τους, δίνοντας λεπτομέρειες για την ασυνήθιστη οικογενειακή τους ζωή.\nΑναρτήθηκε από ΚΑΣΣΩΠΙ ONLINE στις 11/18/2014 08:24:00 μ.μ.\nΣυνεχίζει την φιλοτουρκική πολιτική η Βρετανία:"Η Κύπρος πρέπει να συμφωνήσει με την Τουρκία"!\nΟ αξιωματούχος του βρετανικού Υπουργείου Εξωτερικών συμφωνεί ότι η Τουρκία είναι σημαντικός μέρος της λύσης, την οποία «οι ίδιοι οι Κύπριοι πρέπει να διαπραγματευτούν και να συμφωνήσουν».\nΑναρτήθηκε από ΚΑΣΣΩΠΙ ONLINE στις 11/18/2014 08:20:00 μ.μ.\n«Δεν είμαι “γονέας 1”, είμαι μαμά»: Θαρραλέα Ιταλίδα αντιρρησίας συνείδησης\nΑναρτήθηκε από ΚΑΣΣΩΠΙ ONLINE στις 11/18/2014 08:18:00 μ.μ.\nMια Αμφίπολη στο Διδυμότειχο - Συγκλονίζει η δύναμη του αρχαίου ελληνικού κάλλους (εικόνες)\nΑναρτήθηκε από ΚΑΣΣΩΠΙ ONLINE στις 11/18/2014 08:14:00 μ.μ.\nΑνήλικος αλλοδαπός που είχε αποβληθεί,μπήκε σε σχολείο και κατέβασε την ελληνική σημαία\nΈνας 14χρονος εισήλθε στην αυλή Γυμνασίου των Νέων Μουδανιών Χαλκιδικής, και κατέβασε την ελληνική σημαία από τον ιστό.\nΑναρτήθηκε από ΚΑΣΣΩΠΙ ONLINE στις 11/13/2014 10:12:00 μ.μ.\nΑίνιγμα: Μοιάζουν τα ευρήματα της Αμφίπολης με τη Σαρκοφάγο του Μεγάλου Αλεξάνδρου [εικόνες]\nΑναρτήθηκε από ΚΑΣΣΩΠΙ ONLINE στις 11/13/2014 10:04:00 μ.μ.\nΠαρακρατούν για 8 χρόνια τα αναδρομικά της σύνταξης Κερκυραίου αγρότη\nΑπίστευτο αλαλούμ με τον ΟΓΑ. - Τρομερή ταλαιπωρία του 80χρονου λόγω... τεχνικής αναπροσαρμογής προγράμματος!\nΑναρτήθηκε από ΚΑΣΣΩΠΙ ONLINE στις 11/13/2014 09:57:00 μ.μ.\nΑναρτήθηκε από ΚΑΣΣΩΠΙ ONLINE στις 11/13/2014 09:53:00 μ.μ.\nΑναγνώστης μας έστειλε το παρακάτω σχόλιο:\nμπολκερ σε παρακαλω να δημοσιευσεις το παρακατω λινκ το οποιο αναφερεται στα προγραματα leader της ευρωπαικης ενωσης .Το προγραμα χρηματοδοτει ολους τους δημους εκτος του δικου μας! Και ερωτω οι αρμοδιοι γνωριζουν κατι επι του θεματος;Υπαρχει κανεις να διαμαρτυρηθει επι του θεματος; Ποιος ειναι ο λογος που ο δημος μας δεν χρηματοδοτητε απο το προγραμα;\nτο σχόλιο εδώ\nΑναρτήθηκε από ΚΑΣΣΩΠΙ ONLINE στις 11/13/2014 12:54:00 μ.μ.\nΑναρτήθηκε από ΚΑΣΣΩΠΙ ONLINE στις 11/12/2014 08:52:00 μ.μ.\nΜούσες και Ωκεανός πρωταγωνιστούν στα - εκπληκτικής τέχνης - ψηφιδωτά\nΑναρτήθηκε από ΚΑΣΣΩΠΙ ONLINE στις 11/12/2014 02:18:00 μ.μ.\nΒρέθηκε ασύλητος τάφος στη Βεργίνα. Εντυπωσιακά ευρήματα\nΑσύλητος κιβωτιόσχημος τάφος με κτερίσματα, ο οποίος ανήκει σε άνδρα που πέθανε στα χρόνια του Μεγάλου Αλεξάνδρου, φέρεται να εντοπίστηκε στη Βεργίνα.\nΑναρτήθηκε από ΚΑΣΣΩΠΙ ONLINE στις 11/12/2014 02:13:00 μ.μ.\nΕΚΤΑΚΤΟ: ΒΡΕΘΗΚΕ Ο ΝΕΚΡΟΣ ΤΗΣ ΑΜΦΙΠΟΛΗΣ! (ΦΩΤΟΓΡΑΦΙΕΣ)\nΟ σκελετός είναι σχεδόν ακέραιος, ενώ το γενετικό υλικό θα εξεταστεί από ειδικό εργαστήριο\nΔιαβάστε την ανακοίνωση του Υπουργείου Πολτισμού\nΑναρτήθηκε από ΚΑΣΣΩΠΙ ONLINE στις 11/12/2014 01:41:00 μ.μ.\n"Λαός (λέμε τώρα...) και Κολωνάκι", γροθιά στο σύστημα!!!\nΕπί μία ώρα τα έλεγαν Γιάννα Αγγελοπούλου και Αλέξης Τσίπρας\nΑναρτήθηκε από ΚΑΣΣΩΠΙ ONLINE στις 11/10/2014 09:35:00 μ.μ.\nΗΠΑ: Συνέλαβαν 90χρoνο γιατί έδινε φαγητό στους φτωχούς\nΈνας άνδρας 90 ετών αντιμετωπίζει ποινή φυλάκισης 60 ημερών και πρόστιμο 500$ γιατί μοίραζε φαγητό σε άστεγους, λόγω ενός νέου νόμου που καθιστά παράνομη τη διανομή τροφίμων σε δημόσιους χώρους στο Fort Lauderdale της Florida.\nΑναρτήθηκε από ΚΑΣΣΩΠΙ ONLINE στις 11/08/2014 03:48:00 μ.μ.\nΠακιστάν: Αστυνομικός κατακρεούργησε με τσεκούρι φυλακισμένο γιατί θεώρησε ότι υποτίμησε τον Μωάμεθ!\nΑναρτήθηκε από ΚΑΣΣΩΠΙ ONLINE στις 11/08/2014 03:43:00 μ.μ.\nΤο Φεβρουάριο οι προσφορές για τα κοιτάσματα στη Δ. Ελλάδα – Αναμένεται η προκήρυξη για το Ιόνιο\nΆνοιξε ο δρόμος για τη κατάθεση προσφορών στο διαγωνισμό παραχώρησης τριών χερσαίων περιοχών στη Δ. Ελλάδα. Τις επόμενες ημέρες η προκήρυξη για το Ιόνιο.\nΑναρτήθηκε από ΚΑΣΣΩΠΙ ONLINE στις 11/08/2014 03:42:00 μ.μ.\nΠαρά τις προσπάθειες των ανθρώπων του Λιμεναρχείου και της ΕΜΕΔ, το δελφίνι που είχε βγει σε\nρηχά νερά της παραλίας του Ύψου, δεν τα κατάφερε.\nΑναρτήθηκε από ΚΑΣΣΩΠΙ ONLINE στις 11/08/2014 03:40:00 μ.μ.\nΑΠΟΚΑΛΥΨΗ...Μ.Χρυσοβελώνη: "Γιατί αλλάζει ονόματα το ΠΑΣΟΚ ως κακοποιός και τι συμβαίνει με τα «διαδοχικά» ΑΦΜ;"\nΜε αφορμή δήλωση του πρώην υπουργού Σωκράτη Ξυνίδη, η βουλευτής Μαρίνα Χρυσοβελώνη ζητά από τα υπουργεία Οικονομικών και Δημοσίας Τάξης να προχωρήσουν σε έρευνα «σχετικά με την αποφυγή από το ΠΑΣΟΚ, δια της μεθόδου ΑΦΜ, της εκπλήρωσης των υποχρεώσεων του».\nΑναρτήθηκε από ΚΑΣΣΩΠΙ ONLINE στις 11/04/2014 10:10:00 μ.μ.\nΑναρτήθηκε από ΚΑΣΣΩΠΙ ONLINE στις 11/04/2014 10:06:00 μ.μ.\nΦΡΙΚΗ ΡΕ... ΑΥΤΟΣ ΕΙΝΑΙ Ο ΤΙΜΟΚΑΤΑΛΟΓΟΣ ΠΟΥ ΕΒΓΑΛΑΝ ΟΙ ΙΣΛΑΜΟΠΙΘΗΚΟΙ ΓΙΑ ΤΙΣ ΓΥΝΑΙΚΕΣ ΚΑΙ ΤΑ ΠΑΙΔΙA ΓΕΖΙΝΤΙ Ή ΧΡΙΣΤΙΑΝΟΥΣ...!!! ΑΠΟ 1 ΕΩΣ 9 ΧΡΟΝΩΝ Η ΠΙΟ ΑΚΡΙΒΗ ΤΙΜΗ ΜΕ 200.000 ΔΗΝΑΡΙΑ...!!\nΑκόμα και το σκλαβοπάζαρό τους είναι απόλυτα οργανωμένο! Οι τζιχαντιστές στο Ιράκκαι τη Συρία έχουν φτιάξει μέχρι και τιμοκατάλογο για τις Γιαζίντι και χριστιανές γυναίκες που έχουν απαγάγει και τις έχουν... προς πώληση.\nΑναρτήθηκε από ΚΑΣΣΩΠΙ ONLINE στις 11/04/2014 10:03:00 μ.μ.\nΠώς η σειρά Breaking Bad "έπνιξε" την Ευρώπη στην crystal meth\nΗ μεγαλύτερη αύξηση καταγράφεται στη Γερμανία και είναι της τάξεως του 51%.\nΑναρτήθηκε από ΚΑΣΣΩΠΙ ONLINE στις 11/04/2014 10:02:00 μ.μ.\nΧρυσή Αυγή: Εκδήλωση κι αιμοδοσία στη μνήμη των Φουντούλη & Καπελώνη\nΤην Παρασκευή, η Χρυσή Αυγή Κέρκυρας πραγματοποίησε εκδήλωση στη μνήμη των Γιώργου Φουντούλη και Μάνου Καπελώνη ενώ, την επόμενη προχώρησε σε αιμοδοσία στο Νοσοκομείο του νησιού.\nΑναρτήθηκε από ΚΑΣΣΩΠΙ ONLINE στις 11/04/2014 09:51:00 μ.μ.\nΔιαταράσσουν τη λειτουργία του «εσωτερικού ρολογιού»\nΑναρτήθηκε από ΚΑΣΣΩΠΙ ONLINE στις 11/01/2014 02:20:00 μ.μ.\nΟ Φάνης Συγγενίδης γεννήθηκε στην Κρήτη, αλλά μεγάλωσε στην Αθήνα. Έχει ασχοληθεί πολλά χρόνια με την αγγειοπλαστική και κυρίως στην παραδοσιακή μορφή της, με το κόσμημα και με το κομπολόι.\nΑναρτήθηκε από ΚΑΣΣΩΠΙ ONLINE στις 11/01/2014 02:09:00 μ.μ.\nΝίκος Χατζηπαύλου: Έτσι πέθανε ο φοιτητής στην Κάλυμνο - Σοκάρει το τελικό πόρισμα του εισαγγελέα - Ο Νίκος Χατζηπαύλου εξαφανίστηκε στην Κάλυμνο στις 19 Νοεμβρίου 2017 και βρέθηκε νεκρός 6 ημέρες αργότερα... Οι εξελίξεις στην υπόθεση θανάτου του είναι ...


Google: Τώρα τα Android τηλέφωνα θα λειτουργούν ως κλειδιά ασφαλείας\nΑρχική inet Google: Τώρα τα Android τηλέφωνα θα λειτουργούν ως κλειδιά ασφαλείας\nΗ Google, στην προσπάθειά της να παρέχει όσο το δυνατόν μεγαλύτερη προστασία στους χρήστες της, προσφέρει τον έλεγχο ταυτότητας δύο παραγόντων. Ωστόσο, πολλοί άνθρωποι δεν το χρησιμοποιούν γιατί θεωρούν αρκετά ενοχλητικό το να περιμένουν να τους έρχεται ένας κωδικός, κάθε φορά που θέλουν να συνδεθούν σε μια εφαρμογή της Google.\nΓι’ αυτό το λόγο, η Google αποφάσισε να απλοποιήσει τη διαδικασία, ώστε όλο και περισσότεροι άνθρωποι να χρησιμοποιούν αυτή την ασφαλή μέθοδο.\nΗ εταιρεία ανακοίνωσε ότι τώρα οι χρήστες θα μπορούν να χρησιμοποιήσουν ένα Android smartphone ως ένα φυσικό κλειδί ασφαλείας. Αυτή η δυνατότητα θα κάνει πιο εύκολη τη σύνδεση στα Google apps, προσφέροντας ταυτόχρονα την ασφάλεια του ελέγχου ταυτότητας δύο παραγόντων.\nΗ διαδικασία είναι απλή. Συνδέετε το τηλέφωνό σας μέσω Bluetooth με έναν Chrome browser και επαληθεύετε το login σας. Η μόνη προϋπόθεση είναι ότι το τηλέφωνό σας πρέπει να τρέχει το Android Nougat 7.0 τουλάχιστον.\nΤο νέο χαρακτηριστικό ανακοινώθηκε στο Cloud Next conference. Σύμφωνα με την εταιρεία, το χαρακτηριστικό περιλαμβάνει τα ίδια WebAuthn και FIDO APIs, που χρησιμοποιούνται και στο Titan Security Key.\nΟ έλεγχος ταυτότητας δυο παραγόντων είναι πολύ σημαντικός καθώς εμποδίζει τους hackers να κάνουν phising επιθέσεις και να αποκτήσουν τα credentials των χρηστών.\nΑντίστοιχα, και τα κλειδιά ασφαλείας FIDO, όπως το Titan Security Key, προστατεύουν το λογαριασμό από phising επιθέσεις.\nΣτόχος της Google είναι να μετατρέψει τα Android τηλέφωνα σε φυσικά κλειδιά ασφαλείας, ώστε περισσότεροι άνθρωποι να μπορούν να αξιοποιήσουν τα οφέλη των παραπάνω χαρακτηριστικών.\nΤα βήματα για το πώς θα χρησιμοποιήστε το τηλέφωνό σας ως κλειδί ασφαλείας:\nΒήμα 1: Ανοίξτε το Google Chrome στη Windows, ChromeOS ή macOS συσκευή σας.\nΒήμα 2: Συνδεθείτε στο Google Account σας σε ένα τηλέφωνο Android και ενεργοποιήστε το Bluetooth.\nΒήμα 3: Ανοίξτε το myaccount.google.com/security στο Chrome και επιλέξτε το “Επαλήθευση σε δύο βήματα”.\nΒήμα 4: Πατήστε την επιλογή για να προσθέσετε ένα κλειδί ασφαλείας και επιλέξτε το τηλέφωνό σας από τη λίστα των συσκευών.\nΠρος το παρόν, το χαρακτηριστικό αυτό είναι διαθέσιμο μόνο σε Android τηλέφωνα και μόνο για υπηρεσίες της Google.\nΠροηγούμενο άρθροΈρχεται στις 12 Νοεμβρίου το Disney +\nΕπόμενο άρθροΈρευνα: Αν κάνετε κρατήσεις σε ξενοδοχεία, τα δεδομένα σας μπορεί να έχουν διαρρεύσει


ΝΙΚΟΣ ΜΙΧΑΣ: «ΠΟΛΛΕΣ ΦΟΡΕΣ ΜΕ ΠΙΑΝΕΙ ΕΝΑΣ ΠΑΝΙΚΟΣ ΝΑ…»\nΑρχική σελίδα Celebrities Νίκος Μίχας: «Πολλές φορές με πιάνει ένας πανικός να…»\nΝίκος Μίχας: «Πολλές φορές με πιάνει ένας πανικός να…»\nΟ Νίκος Μίχας για δύο χρόνια βρισκόταν εκτός Ελλάδος.\n«Ήμουν στη Γαλλία, για δύο χρόνια, στο Παρίσι. Έκανα μουσικές, και είχα την ανάγκη να αποτραβηχτώ, να απομονωθώ. Έτσι, το έκανα και πολύ πετυχημένα, προέκυψε-ένα κομμάτι που λέγεται «Στιγμές» και συμμετέχει ο Ρομάν Καντελά, που κάνει ένα χιπ-χοπ σημείο μέσα. θέλω να κάνω στη ζωή μου πάντα κάτι που να με πηγαίνει μπροστά, να με εξελίσσει. Δεν έχω σταματήσει να γράφω μουσικές, έχω γράψει πολλά κομμάτια, έχω ετοιμάσει ένα δίσκο, που ελπίζω να κυκλοφορήσει σε λίγο καιρό. Έχω γράψει μουσικές για τηλεοπτικές σειρές όπως το κομμάτι από το σίριαλ «Μάνα εξ ουρανού», που το τραγουδούσα εγώ σε σιίχου3 του Γιώργου Φειδά. θα μπορούσα να κάνω πολλά πράγματα ακόμα» τόνισε στο Λοιπόν.\n«Θα μπορούσα να είμαι δύτης, πιλότος, αρχαιολόγος... Πολλές φορές με πιάνει ένας πανικός να θέλω να κάνω κι άλλα πράγματα.»\n-Θέλεις να γίνεις συλλέκτης εμπειριών;\n«Ναι, μου αρέσει πάρα πολύ αυτό, να είμαι συλλέκτης εμπειριών.»\n-Θα συμμετείχες σε τάλεντ σόου, αν σου γινόταν πρόταση σήμερα;\n«Με τις συνθήκες του τότε θα έμπαινα, θα το ξανάκανα, με τις τωρινές συνθήκες, κατά πάσα πιθανότητα, δεν θα το ξανάκανα, ήταν εξαιρετική εμπειρία, πολλές φορές και επώδυνη, αλλά πολύ δυνατή. Επαφή κατά καιρούς έχω με τα παιδιά, όχι συχνή, με τον Κωνσταντίνο Θαλασσοχώρη, τον Γιώργο Χρήστου και καμιά φορά με την Καλομοίρα.»\nΝίκος Μίχας: Δείτε τον με την ιατρική ποδιά\nΝίκος Μίχας: Δείτε τον με την ιατρική ποδιά Ο Νίκος Μίχας έχει αφοσιωθεί στην ιατρική. Όπως έχει πει ο ίδιος σε...\nΝίκος Μίχας: «Έχω να έρθω πολύ καιρό σε επαφή με θαυμάστριες…» Ο Νίκος Μίχας μπορεί να έγινε γνωστός στο κοινό μέσα από το Fame...\nΝίκος Μίχας: «Έχει κινδυνεύσει πολλές φορές η ζωή μου»\nΝίκος Μίχας: «Έχει κινδυνεύσει πολλές φορές η ζωή μου» Ο Νίκος Μίχας έχει κάνει πολλές τρέλες στη ζωή του. Ωστόσο, δεν...


Αχινός, το ελληνικό χαβιάρι ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\nΑχινός, το ελληνικό χαβιάρι\nΟ ζωντανός αχινός πέρα από την παροιμιώδη νοστιμιά του, -στην Ιαπωνία μπαίνει στην ίδια σειρά με το χαβιάρι- είναι μια τροφή μεγάλης διατροφικής αξίας. Αν προσωποποιούσαμε την αρμύρα της θάλασσας σε μερικές κουταλιές πολύτιμης γεύσης αυτές θα ήταν οι ζωντανοί αχινοί. Όταν τους γεύεσαι δίπλα στη θάλασσα, μόλις ψαρευτούν με το λεμόνι να κάνει την καλύτερη συνοδεία στην αρμύρα των αβγών τους, η απόλυτη απόλαυση απογειώνεται.\nΟ αχινός ή εχίνος ή αχινιός είναι μικρό ασπόνδυλο θαλασσινό ζώο, ο οποίος ανήκει στην τάξη των εχινόδερμων και απαντάται σε όλες τις θάλασσες του κόσμου. Έχει σχήμα σφαιρικό και ο δερματοσκελετός του αποτελείται από πολλά μικρά ασβεστολιθικά πλακίδια, που είναι ενωμένα μεταξύ τους καθώς και αγκάθια που προστατεύουν το σώμα του και του επιτρέπουν να κινείται.\nΜαρτυρίες για κατανάλωση αχινού στην Ελλάδα, υπάρχουν από το 3.000 π.Χ. και από το 1792 ήταν γνωστό σαν εµπορεύσιµο είδος. Είναι επίσης ισχυρή αφροδισιακή τροφή. Στην αρχαία Ελλάδα η χρήση του ως ξεχωριστό έδεσμα ήταν ευρεία. Παράλληλα αποτελούσε ιδανικό φάρμακο για αρκετές παθήσεις όπως η ψώρα, διάφορα έλκη, υπερσαρκώματα κ.α. Στη ρωμαϊκή αρχαιότητα, ο αχινός λατρεύτηκε τόσο που υπάρχουν πολυάριθμες αναφορές του στις περιγραφές των πολυσυζητημένων ρωμαϊκών συμποσίων, με διάφορες παραλλαγές, ωμό, μαγειρεμένο ή σε σάλτσες.\nΣήμερα τον απολαμβάνουμε ωμό με λεμόνι, τρόπος που φαίνεται να είναι και ο καλύτερος και αυτός που αναδεικνύει την αρμύρα της θάλασσας ή βραστός, ως σούπα ή ως συστατικό σε μακαρονάδες.\nΟι αρσενικοί αχινοί δεν είναι βρώσιμοι. Είναι κατάμαυροι, έχουν μεγάλα αγκάθια και μεγαλύτερο χνούδι μπροστά στο στόμα τους, λέγονται δε συχνά “οβραίοι.” Οι θηλυκοί έχουν διάφορες αποχρώσεις του μαύρου -συχνά δυσδιάκριτες με το έντονο φως- μικρότερα αγκάθια και μας δίνουν τα υπέροχα αβγά του.\nΟι εποχές που θεωρούνται αυγωμένοι, δηλαδή γεμάτοι, είναι όταν το φεγγάρι είναι γεμάτο. Οι αχινοί δεν διατηρούνται για μέρες αλλά πάντα έχουν καλύτερη γεύση μερικές ώρες μετά, αφού τους ψαρέψουμε. Για να διατηρηθούν ζωντανοί, τους βάζουμε σε κουβά με θαλασσινό νερό ή στο ψυγείο με μια υγρή πετσέτα πάνω τους. Αν μαζέψουμε μόνο τα αβγά, καλό είναι να τα φάμε σε λιγότερο από 12 ώρες από τότε που βγήκαν απ’ τη θάλασσα, έχοντάς τα διατηρήσει σε ψυγείο (σε θερμοκρασία 4º C). Είναι τροφή πλούσια σε πρωτεΐνες, βιταμίνη Α και D και κυρίως Β6 (1 κουταλιά της σούπας μπορεί να καλύψει το 20% των ημερήσιων αναγκών μας), θειαμίνη και νιασίνη, φώσφορο και ψευδάργυρο που ενισχύει το ανοσοποιητικό σύστημα και βοηθά την όσφρηση και την γεύση.\nΗ Β6 είναι υπεύθυνη για τον μεταβολισμό των μακροθρεπτικών συστατικών και επιδρά στη φυσιολογική λειτουργία του μυϊκού ιστού του εγκεφάλου και γενικότερα του νευρικού συστήματος. Επίσης, μια μόνο κουταλιά αχινοί μπορούν να καλύψουν το 12% των ημερήσιων αναγκών μας σε χοληστερόλη. Αποτελούν πολύ καλή πηγή ω-3 λιπαρών οξέων που προστατεύουν σημαντικά την καρδιακή λειτουργία. 100 γραμμάρια αχινών αποδίδουν 175 θερμίδες.\nΑριδαία: Αλλαγή ημέρας της λαϊκής αγοράς\nΔιήμερο πολιτιστικών εκδηλώσεων ΜΣ Πιπεριάς "Η Εστία"\nΗ βιταμίνη Α περιορίζει τον κίνδυνο εμφάνισης καρκ...\nΗ παιδική παράσταση "Οδυσσεβάχ" στο ανοιχτό θέατρο...\nUnboxholics: Φτάσαμε στα όρια μας! [ΒΙΝΤΕΟ]\nΑπόφαση δικαστηρίου: Όσα έγραψε το Documento για o...\nΣυντάξεις Σεπτεμβρίου 2019: Δείτε αναλυτικά όλες τ...\nΤο πανηγύρι της Παναγίας στο Γαρέφι Αλμωπίας..\nΕΚΑΣΚΕΜ: Συνεχίζουν στον Μ. Αλέξανδρο Γιαννιτσών ο...\nΠολιτιστικές εκδηλώσεις ΜΣ Γαρεφείου "Κώστας Γαρέφης"\nΜαγεία της φύσης: Εκεί που συναντιούνται Ατλαντικό...\nΟρειβατική Λέσχη Αριδαιας: Οι εγγραφές θα ξεκινήσο...


Πέντε ποδοσφαιριστές μας ξέρουν από St.Jacob Park!\nΠέντε στο σύνολο παίκτες της Ομόνοιας έπαιξαν στο παρελθόν κόντρα στην Βασιλεία, αλλά με φανέλα άλλης ομάδας, κάτι που σημαίνει ότι αν όχι τη Βασιλεία που άλλαξε και αλλα΄ζει συνεχώς, τότε το γήπεδό της «St. Jakob-Park» και την ατμόσφαιρα του την ξέρουν πολ΄ύ καλά και τον αγωνιστικό χώρο πατημασιά-πατημασιά. Ας το πάρουμε από την αρχή, […]\nThe post Πέντε ποδοσφαιριστές μας ξέρουν από St.Jacob Park! appeared first on Omonoianews.com .\nPrevious Article Αδιάβαστοι οι Ελβετοί για την ενδεκάδα της ΟΜΟΝΟΙΑΣ\nNext Article Πληροφορίες για τους φιλάθλους μας σχετικά με τον αποψινό αγώνα με την FC BASEL


Olympos Box - Όλυμπος: Ανακοινώσεις Π.Ο.Ε.Υ.Π.Σ, Ε.Υ.Π.Σ.Π.Κ.Μ\nΑνακοινώσεις Π.Ο.Ε.Υ.Π.Σ, Ε.Υ.Π.Σ.Π.Κ.Μ\nΣτις 04/01/2013 πραγματοποιήθηκε στο Αρχηγείο Πυροσβεστικού Σώματος εθιμοτυπική συνάντηση του νέου Αρχηγού Αντιστράτηγου κ.Γεωργακόπουλου Σωτήρη με το σύνολο του Δ.Σ. της Π.Ο.Ε.Υ.Π.Σ. Στην συνάντηση αυτή έγινε εκτενή συζήτηση για όλα σχεδόν τα θέματα που απασχολούν το Πυροσβεστικό προσωπικό. Ο Αρχηγός μας ανέλυσε τις θέσεις και τα σχέδια του Αρχηγείου όσο αφορά την λειτουργία του Σώματος και απάντησε σε ερωτήσεις που του τέθηκαν. Τόνισε με έμφαση ότι πρέπει να προχωρήσει άμεσα η αναδιοργάνωση – αναβάθμιση του Π.Σ., καθώς η οικονομική και κοινωνική κατάσταση της χώρας μας το επιβάλει επιτακτικά και ότι θα λάβει σοβαρά υπόψη του την πρόταση που έχει καταθέσει η Π.Ο.Ε.Υ.Π.Σ. Στην συνέχεια της συζήτησης μας ανέφερε ότι, για να πραγματοποιηθεί αυτό το εγχείρημα είναι απαραίτητη η μεταφορά και ανακατανομή αρμοδιοτήτων από το Αρχηγείο προς τις εκάστοτε Περιφέρειες, ουσιαστικά σκοπός είναι μια ριζική αποκέντρωση του Π.Σ.\nΠρος την κατεύθυνση αυτήν λοιπόν θα υπάρξουν καταργήσεις- συγχωνεύσεις Τμημάτων και Διευθύνσεων, με κύριο σκοπό τον περιορισμό της γραφειοκρατίας, αλλά και δημιουργία νέων Τμημάτων ανά Περιφέρεια, όπως Γραφεία Διαχείρισης Χρηματικού, Ενιαία Κέντρα Διαχείρισης Συμβάντων, Δ.Α.Ε.Ε., κ.α. ώστε να υπάρχει καλύτερος συντονισμός και έλεγχος του Π.Σ., ώστε το Πυροσβεστικό Σώμα μέσα από αυτό το φάσμα των αλλαγών, να καταστεί αποτελεσματικότερο και να αποτελέσει τον ισχυρό βραχίονα της Πολιτικής Προστασίας της χώρας. Τέλος μας ενημέρωσε ότι θα δοθεί ιδιαίτερη προσοχή στην αναβάθμιση της Πυροσβεστικής Ακαδημίας ώστε να αποτελέσει το εκπαιδευτικό κέντρο του συνόλου των δράσεων της Πολιτικής Προστασίας. Για όλα τα παραπάνω το ανώτατο θεσμικό όργανο του Π.Σ., το Συμβούλιο Επιτελικού Σχεδιασμού με την συμμετοχή συνδικαλιστικών εκπροσώπων της Π.Ο.Ε.Υ.Π.Σ., Ε.Α.Π.Σ., και συμμετοχή παραγόντων του Π.Σ., θα θέσει τις βασικές αρχές για να αναπτυχθεί το νέο μοντέλο του Π.Σ..\nΌσο αφορά θέματα που απασχολούν το Πυροσβεστικό προσωπικό μας έγινε γνωστό, για το θέμα του ωραρίου, ότι η σχετική ρύθμιση βρίσκεται στο Συμβούλιο Της Επικρατείας και είναι θέμα ημερών η έγκριση της. Η εφαρμογή του 24ώρου θα γίνεται όταν προκύπτει πλειοψηφία των συναδέλφων που το επιθυμούν στις εκάστοτε υπηρεσίες μετά από πρόταση του ωραρίου από τον Διοικητή. Ο Αρχηγός μας διαβεβαίωσε ότι δεν θα υπάρξει ούτε αύξηση αλλά ούτε και μείωση της οργανικής δύναμης του Σώματος και ότι θα περιμένει προτάσεις από την Π.Ο.Ε.Υ.Π.Σ. για τροποποιήσεις - παρεμβάσεις στον Κανονισμό Μεταθέσεων – Κ.Ε.Υ.Π.Σ., ενώ τον βρίσκει σύμφωνο η πρόταση που έχει κατατεθεί για το βαθμολόγιο από την Π.Ο.Ε.Υ.Π.Σ. το προηγούμενο χρονικό διάστημα.\nΕπίσης το Αρχηγείο προσανατολίζεται στο κλείσιμο όλων των ΕΜΑΚ, πλην 1ης ΕΜΑΚ Αθηνών και 2ης ΕΜΑΚ Θεσσαλονίκης, αλλά και στο κλείσιμο κάποιων Πυροσβεστικών κλιμακίων ή Υπηρεσιών χωρίς να αναφέρει ακριβή αριθμό, πρόταση που μας βρίσκει κάθετα αντίθετους. Δεν αλλάζει ο σχεδιασμός για τα πεζοπόρα τμήματα και το εποχικό προσωπικό θα επαναπροσληφθεί. Θα γίνει προσπάθεια να αποσυρθούν Πυροσβεστικά οχήματα λόγω παλαιότητας και να γίνει ανακατανομή τους από υπηρεσία σε υπηρεσία βάση συμβάντων και υπηρεσιακών αναγκών. Θα υπάρξουν μετατάξεις Διοικητικών δημοσίων υπαλλήλων προς τις Περιφέρειες του Σώματος με τον μεγαλύτερο αριθμό αυτών να μετατάσσεται στις Περιφέρειες της Κεντρικής Μακεδονίας και Αττικής. Επίσης θα επανεξεταστούν οι μισθώσεις ακινήτων των υπηρεσιών με σκοπό την μείωση ενοικίων, και τέλος την υπογραφή σύμβασης για προμήθεια 6.000 στολών.\nΣε γενικές γραμμές ο νέος Αρχηγός έδειξε ότι είναι ανοικτός σε προτάσεις για όλα τα θέματα και ότι σκοπός του είναι ένα πιο λειτουργικό και αποκεντρωμένο Πυροσβεστικό Σώμα. Η συνάντηση έγινε στο πλαίσιο μιας σειράς συναντήσεων που έχει η Π.Ο.Ε.Υ.Π.Σ. με την πολιτική και φυσική ηγεσία του Υπ. Δημοσίας Τάξεως και Προστασίας του Πολίτη. Ο Πρόεδρος και Γεν. Γραμματέας της Ε.Υ.Π.Σ.Π.Κ.Μ. είχαν πριν από αυτήν την συνάντηση σαν μέλη του Δ.Σ. της Π.Ο.Ε.Υ.Π.Σ., άτυπη συνάντηση με τον Αρχηγό όπου συζητήθηκαν διάφορα θέματα που απασχολούν την Περιφέρεια μας, ενώ θα ακολουθήσουν επίσημες συναντήσεις μαζί του από όλες τις συνδικαλιστικές Ενώσεις των Περιφερειών.\nΟι υπογραμμίσεις και ο τονισμός τμημάτων στην ανακοίνωση, έγιναν από τον διαχειριστή.\nΑναρτήθηκε από Olympos / Όλυμπος στις 8:31 μ.μ.


Κανονικά κάθε Δευτέρα έπρεπε να 'ναι αργία - Pillowfights.gr\nΚανονικά κάθε Δευτέρα έπρεπε να 'ναι αργία\nHome Ashtrays & Heartbreaks Κανονικά κάθε Δευτέρα έπρεπε να ‘ναι αργία\nΕιρήνη Μανουσαρίδου 04/12/2017\nΚανονικά κάθε Δευτέρα έπρεπε να ‘ναι αργία\nΔευτέρα: η πιο μισητή μέρα της εβδομάδας. Είναι μια μέρα καταδικασμένη να είναι μισητή, απ’ τη στιγμή και μόνο που ακολουθεί μετά το σαββατοκύριακο. Γιατί είτε δουλεύεις είτε όχι, πάντοτε το σαββατοκύριακο έχει άλλη χάρη. Είναι μέρες ελευθερίας, στις οποίες προσπαθείς να ξεδώσεις και να κάνεις όλα όσα δεν πρόλαβες τις προηγούμενες μέρες που είναι πιο απαιτητικές.\nΌπου κι αν ζεις, λοιπόν, θα έχεις παρατηρήσει κι εσύ ότι το σαββατοκύριακο είναι μέρες που βγαίνει ο περισσότερος κόσμος. Η κίνηση μεγαλύτερη, τα βραδινά μαγαζιά όσο περνάει η ώρα γεμίζουν ολοένα και περισσότερο, η ατμόσφαιρα τελείως διαφορετική. Είναι σαν να γιορτάζεις το γεγονός ότι άντεξες τις σκληρές πέντε μέρες της καθημερινότητας που μεσολάβησαν μέχρι να έρθει αυτό το πολυπόθητο «σουκού».\nΚι έτσι, σκληρά κι άδικα, μετά από αυτές τις υπέροχες δύο μέρες, έρχεται η Δευτέρα. Τι να πρωτοξεπεράσεις; Το ότι δε σου δίνεται ούτε μια μέρα για να συνέλθεις απ’ το ξεφάντωμα και την καλοπέραση του διημέρου, καθώς πάντα θα θέλεις κι άλλο; Ή το ότι πρέπει να αντιμετωπίσεις και πάλι τη ρουτίνα και τα ζόρια της καθημερινότητας; Πολλά τα ερωτήματα κι ακόμα μεγαλύτερος ο πόνος που νιώθεις μέσα σου. Σκέψου, όμως, πόσο ιδανικό θα ήταν κάθε Δευτέρα να ήταν αργία;\nΝα μη δούλευε κανείς, να ήταν μια μέρα χαλάρωσης. Κάτι σαν Κυριακή σε part two. Να είχες είκοσι-τέσσερις ολόκληρες ώρες μπροστά σου να προετοιμαστείς σωματικά και κυρίως ψυχολογικά για την υπόλοιπη εβδομάδα. Για το σχολείο, τη σχολή, τη δουλειά. Για να κάνεις αυτά που πρέπει να κάνεις. Αυτά που είτε μισείς λίγο, είτε πολύ, είτε δεν είναι και το καλύτερό σου, καθώς θα προτιμούσες να κάνεις κάτι άλλο.\nΝα μη σηκώνεσαι κάθε πρωί απ’ τις εφτά, να σχολάς δύο το μεσημέρι και μαζί με τα φροντιστήρια να μην έχεις ούτε ένα γεμάτο δίωρο ελεύθερου χρόνου. Να σπούδαζες αυτό που πραγματικά ονειρευόσουν, κι όχι αυτό που έκριναν τρεις βαθμολογητές στις Πανελλήνιες ότι μπορείς να σπουδάσεις. Να έβρισκες δουλειά πάνω σε αυτό που γουστάρεις πραγματικά κι όχι εκεί που οι συνθήκες σε ανάγκασαν να δουλέψεις.\nΑν το δεις ψύχραιμα, οι λόγοι που μισείς πραγματικά τη Δευτέρα είναι κάποιοι απ’ τους παραπάνω. «Κάνε αυτό που αγαπάς και δε θα χρειαστεί να δουλέψεις ούτε για μία μέρα», διάβασα κάπου πριν λίγο. Έλα, όμως, που η ζωή είναι δίκαιη σπάνια έως ποτέ και δε δίνονται σε όλους οι ίδιες ευκαιρίες. Και δυστυχώς σε αυτή τη χώρα, είναι πολλοί αυτοί των οποίων η καθημερινότητα δε βασίζεται στο να κάνουν αυτό που θέλουν και ποθούν πραγματικά.\nΠιο εύκολο, λοιπόν, θα ήταν να είναι κάθε Δευτέρα αργία παρά να αλλάξει αυτή η κατάσταση. Να αποθηκεύσεις λίγη παραπάνω ενέργεια από αυτήν που σπατάλησες απλόχερα τις δυο μέρες που μεσολάβησαν, να γεμίσεις τις μπαταρίες σου, να οργανώσεις λίγο καλύτερα το πρόγραμμα και τις υποχρεώσεις σου για τις επόμενες μέρες. Να είναι, δηλαδή, μία μέρα-προετοιμασία της δύσκολης κι απαιτητικής καθημερινότητας που θα ακολουθήσει.\nΝα επεξεργαστείς με την ησυχία σου όλα όσα συνέβησαν το Σάββατο και την Κυριακή. Να έχεις την επιλογή να βγεις Κυριακή βράδυ μέχρι το ξημέρωμα χωρίς να σκέφτεσαι ότι δεν είσαι για πολλά γιατί τη Δευτέρα το πρωί ξεκινάνε οι υποχρεώσεις σου.\nΓενικότερα, να πάρεις την αρχή της εβδομάδας με καλό μάτι, ρε παιδί μου. Ο χρόνος που ξεκουράστηκες να συμβαδίζει με την κούραση που τράβηξες όλη την εβδομάδα, ώστε να έχεις τη δύναμη να κάνεις αυτά που πρέπει να κάνεις καλά, κι όχι σαν αγγαρεία. Γιατί πόσο να προλάβεις να ξεκουραστείς μέσα σε λιγότερο από δύο μέρες, για πέντε ολόκληρες;\nΚι αν αξίζει σε κάποιους λίγο περισσότερο να κάθονται τη Δευτέρα, αυτοί είναι αδιαμφισβήτητα όσοι δουλεύουν στα μπαράκια και στις καφετέριες, εκεί που εμείς πάμε για να ξεδώσουμε και να περάσουμε καλά. Κι όχι για μια ώρα και δύο όπως πάμε εμείς, αλλά για να εξυπηρετήσουν εκατό άτομα και βάλε σαν εμάς, όλο το βράδυ ή όλη τη μέρα αντίστοιχα.


Το «CESME» και η προβοκάτσια των Τούρκων για την «παρενόχληση» - Επίδειξη δύναμης από τα Ελληνικά «γεράκια» - FNews\nFnews Δημοσιεύθηκε Τρίτη, 23 Φεβρουαρίου, 2021 10:38:32\nΤο «CESME» και η προβοκάτσια των Τούρκων για την «παρενόχληση» – Επίδειξη δύναμης από τα Ελληνικά «γεράκια»\nΗ Άγκυρα ανακάλυψε δήθεν παρενόχληση του ‘’CESME’’ από μια τετράδα Ελληνικών μαχητικώνF-16. Και μάλιστα όπως υποστηρίζει με θράσος κάποια από τα μαχητικά της HAF όχι μόνο πέταξαν σε χαμηλό ύψος αλλά προχώρησαν και σε εκτόξευση θερμοβολίδων(Flares) προς το Τουρκικό πλοίο.\nΔεν ήταν παρενόχληση αλλά κάτι παραπάνω από ενόχληση αυτό που συνέβη το μεσημέρι στην «καρδιά» του Αιγαίου. Εκεί όπου η Πολεμική Αεροπορία έκανε για μια ακόμη φορά επίδειξη ισχύος και απέδειξε ποιος είναι το «αφεντικό» στο Αρχιπέλαγος.\nΗ Άγκυρα ανακάλυψε δήθεν παρενόχληση του ‘’CESME’’ από μια τετράδα Ελληνικών μαχητικώνF-16. Και μάλιστα όπως υποστηρίζει με θράσος κάποια από τα μαχητικά της HAF όχι μόνο πέταξαν σε χαμηλό ύψος αλλά προχώρησαν και σε εκτόξευση θερμοβολίδων(Flares) προς το Τουρκικό πλοίο. Ακολούθησε μπαράζ δημοσιευμάτων από το σύνολο του Τουρκικού τύπου με όλα τα ΜΜΕ των γειτόνων συντεταγμένα να κάνουν λόγο για θρασύτατη Ελληνική πρόκληση επικαλούμενα πηγές του Τουρκικού υπουργείου άμυνας.\nΤαυτόχρονα ο Χουλουσί Ακάρ προχώρησε σε εμπρηστικές δηλώσεις κάνοντας λόγο για ‘’έρευνα σε δική τους περιοχή’’ και για ‘’μια από τις πολλές παρενοχλήσεις που κάνουν οι γείτονες’’. Ο Τούρκος υπουργός συνέχισε με λεονταρισμούς μιλώντας για ‘’την απαραίτητη απάντηση’’ που έδωσε η Άγκυρα χωρίς καν να διευκρινίσει ποιά ήταν αυτή.\nΌσα φυσικά υποστηρίζουν οι Τούρκοι απέχουν από την αλήθεια και φυσικά μοναδικό σκοπό έχουν την καλλιέργεια κλίματος έντασης για να ‘’τορπιλίσουν’’ τις διερευνητικές ρίχνοντας την ευθύνη στην Αθήνα. Γιατί η πραγματικότητα βρίσκεται πολύ μακριά και δικαιολογεί τη νευρικότητα της Άγκυρας.\nΠέντε ημέρες πριν από την έκδοση της Τουρκικής navtex για έρευνες του ‘’CESME’’ στο Κεντρικό Αιγαίο μεταξύ Λήμνου, Αη Στράτη και Σκύρου η Πολεμική μας Αεροπορία έχει εκδόσει NOTAM με αριθμό Α0350/21 για άσκηση των Ελληνικών ‘’γερακιών’’ στην περιοχή μεταξύ Χαλκιδικής, Εύβοιας , Σκύρου και Άη Στράτη. Αεροπορική άσκηση με συγκεκριμένους κανόνες ως προς το ύψος πτήσης των μαχητικών. Στην άσκηση συμμετείχαν συνολικά 29 μαχητικά τα οποία απογειώθηκαν σχεδόν ταυτόχρονα σε μια επίδειξη ισχύος της HAF στη 13.30 από τουλάχιστον τέσσερις Πολεμικές Μοίρες.\nΤα μαχητικά σε σχηματισμούς κινήθηκαν προς τη δεσμευμένη περιοχή και συγκεκριμένα μεταξύ Αη Στράτη και Ψαρών και προχώρησαν στην εκτέλεση της άσκησης η οποία ολοκληρώθηκε στις 14.40. Στη συνέχεια αποχώρησαν προς τις βάσεις τους. Τα Ελληνικά F-16 δεν έφεραν ούτε θερμοβολίδες(Flares) ούτε αερόφυλλα(Chaffs). To πλησιέστερο προς το ‘’CESME’’ μαχητικό απείχε 10 ναυτικά μίλια και πετούσε σε ύψος 19.000 ποδών. Κατά συνέπεια οι ισχυρισμοί των Τούρκων στερούνται σοβαρότητας και απέχουν από την αλήθεια.\nΗ Τουρκική πολεμική αεροπορία εμφανίστηκε στο Βόρειο Αιγαίο για ελάχιστα λεπτά με ένα ζεύγος F-16 το οποίο ουδέποτε ήρθαν σε επαφή με τα Ελληνικά μαχητικά και φυσικά δεν υπήρχε εμπλοκή. Άλλωστε κάθε φορά τους τελευταίους μήνες που αεροσκάφη της TuAF βρέθηκαν απέναντι από μαχητικά της HAF επέστρεψαν στις βάσεις τους βαριά ‘’ηττημένα’’.


Σεμιναρια Digital Marketing μέσω eLearning\nΔημιουργήσαμε εξειδικευμένες πρακτικές εκπαιδεύσεις ειδικά για το eLearning μέσα από την ειδική πλατφόρμα εκπαίδευσης για να διασφαλίσουμε ότι θα μάθετε στην πράξη.\nΑναλυτικά Βίντεο βήμα βήμα που δημιουργήθηκαν αποκλειστικά για το eLearning, οδηγοί και όλη η ύλη του σεμιναρίου σε μια online εκπαίδευση αποκλειστικά για το eLearning.\nΕύκολη πρόσβαση στην πλατφόρμα όλο το 24Η από κινητά, tablet και desktop. Δωρεάν απεριόριστες επαναλήψεις του σεμιναρίου, υποστήριξη σε ερωτήσεις για έως 3 μήνες από την εγγραφή σας.\nΣεμινάρια Digital Marketing μέσω eLearning και συγκεκριμένα την πλήρη γκάμα των σεμιναρίων του προσφέρει μέσω Digital Learning το LEADER SCHOOL.\nΧρησιμοποιώντας τη σύγχρονη πλατφόρμα Digital Learning δίνουμε τη δυνατότητα στους συμμετέχοντες να παρακολουθήσουν όλα τα σεμινάρια από το γραφείο ή το σπίτι τους μπροστά στον υπολογιστή τους ή το κινητό τους τηλέφωνο.\nΗ εκπαίδευση έχει δημιουργηθεί αποκλειστικά για το Digital Learning – γυρίσαμε πάνω από 40 ώρες βίντεο, δημιουργήσαμε εξειδικευμένες παρουσιάσεις 500 σελίδων, quiz και ειδικά format εκπαίδευσης προκειμένου να προσφέρουμε την απόλυτη εμπειρία εκπαίδευσης 116 ωρών γύρω από το digital marketing.\n• Άμεση Πρόσβαση Οποιαδήποτε Στιγμή – 24Η από τον υπολογιστή, το κινητό ή το tablet σας για 1 μήνα από την ημερομηνία εγγραφής.\n• Αναλυτικοί Οδηγοί Βήμα Βήμα σε Βίντεο, σχεδιασμένοι αποκλειστικά για το eLearning από τον κ. Κοσμετάτο.\n• Δωρεάν επαναλήψεις του σεμιναρίου για 1 μήνα προκειμένου να κατανοήσετε πλήρως την ύλη του.\n• Δωρεάν Υποστήριξη μέσω email για οποιαδήποτε απορία για 1 μήνα.\n• Digital Challenges που δοκιμάζουν τις γνώσεις σας ώστε να είμαστε σίγουροι ότι μάθατε\n• Τηλεφωνική / Φυσική Ατομική Υποστήριξη (1 to 1) για την επιχείρισή σας με προνομιακές χρεώσεις.\n16 Αυτοτελείς Ενότητες Digital Marketing & 23 Δομημένα Σεμινάρια:\nΜπορείτε να επιλέξετε 1 ή περισσότερες από τις 16 ενότητες του σεμιναρίου Digital Marketing. Οι ενότητες είναι αυτοτελείς και συνδυάζονται σε εξειδικευμένα σεμινάρια.\n• Πρόσβαση στην Πλατφόρμα με Απεριόριστες Επαναλήψεις από οποιαδήποτε συσκευή για 1 μήνα από την ημερομηνία εγγραφής.\n• Υποστήριξη Μέσω Email: Δωρεάν για 1 Μήνα για Θέματα που Σχετίζονται με την Ύλη του Σεμιναρίου\n• Certificate παρακολούθησης μετά το τέλος του μήνα όταν έχει ολοκληρωθεί το σεμινάριο (αποστέλλεται ηλεκτρονικά)\n• Συμμετοχή στα Digital Challenges (δοκιμασίες ελέγχου γνώσεων) στο τέλος κάθε ενότητας\n• Εκτιμώμενη Διάρκεια Εκπαίδευσης / Ενότητα: 7 ώρες\n16 Πώληση, Σχεδιασμός & Κοστολόγηση μιας Ολοκληρωμένης Καμπάνιας Digital Marketing – αποκλειστική ενότητα\nΤα δομημένα σεμινάρια περιλαμβάνουν 1 ή περισσότερες ή όλες τις ενότητες από τις αυτοτελείς ενότητες και δίνουν πρόσβαση στις ενότητες για 3 μήνες (αν έχει γίνει εξόφληση του σεμιναρίου μέσα σε 30 ημέρες από την εγγραφή)\nΓΙΑ ΤΟ ΚΟΣΤΟΣ / ΣΕΜΙΝΑΡΙΟ ΔΕΙΤΕ ΑΝΑΛΥΤΙΚΑ ΠΑΤΩΝΤΑΣ ΕΔΩ!\nΓΙΑ ΕΓΓΡΑΦΗ ΣΤΟ ΣΕΜΙΝΑΡΙΟ ΤΗΣ ΕΠΙΛΟΓΗΣ ΣΑΣ ΠΑΤΗΣΤΕ ΕΔΩ!\nΗ ΕΝΑΡΞΗ ΕΙΝΑΙ ΑΜΕΣΗ ΜΕΤΑ ΤΗΝ ΟΛΟΚΛΗΡΩΣΗ ΤΗΣ ΕΓΓΡΑΦΗΣ.\nΠληροφορίες: 210 6545634


Καιρός: Προβλήματα από τη χιονόπτωση σε Λαμία και ορεινή Κορινθία | Pagenews.gr\nΚαιρός: Προβλήματα από τη χιονόπτωση σε Λαμία και ορεινή Κορινθία\nΟ καιρός έχει "αγριέψει". Δείτε πού χρειάζονται αντιολισθητικές αλυσίδες.\nPagenews Team 21 Δεκεμβρίου 2017, 19:08\nΟ καιρός από σήμερα παρουσίασε περαιτέρω επιδείνωση. Με ιδιαίτερη ένταση συνεχίζονται οι χιονοπτώσεις σε ολόκληρη τη Φθιώτιδα, με αποτέλεσμα να αρχίσουν να γίνονται ορατά τα προβλήματα. Το μεγαλύτερο βάρος πέφτει στο εθνικό δίκτυο Αθηνών – Θεσσαλονίκης, καθώς, αυτή την ώρα, άνθρωποι και μηχανήματα δίνουν μάχη στην περιοχή του Μαρτίνου για να κρατηθεί ανοιχτός ο εθνικός δρόμος.


Η βαλανίτιδα και η βαλανοποσθίτιδα αποτελούν φλεγμονές του ανδρικού πέους. Μπορούν να κάνουν την εμφάνισή τους σε οποιαδήποτε ηλικία, λόγω διαφόρων αιτιών, ανάμεσα στις οποίες είναι λοιμώξεις από μύκητες και βακτήρια, ερεθισμοί του δέρματος, διάφορες δερματικές παθήσεις και σεξουαλικώς μεταδιδόμενα νοσήματα. Πρόκειται για ασθένεια συχνή σε παιδιά κάτω των τεσσάρων ετών, καθώς και σε ενήλικες που έχουν υποστεί τη διαδικασία της περιτομής. Η συχνότητα των δύο παθήσεων είναι περίπου 4% στα παιδιά και 3,5% στους ενήλικες. Υπάρχει ωστόσο για τη βαλανίτιδα αποτελεσματική θεραπεία.\nΠως οι μύκητες πέους δημιουργούν βαλανοποσθίτιδα\nΜε τον όρο “ βαλανίτιδα” χαρακτηρίζουμε τη φλεγμονή εκείνη η οποία εμφανίζεται στο πάνω μέρος του πέους, δηλαδή στη βάλανο. Σε πολλές άλλες περιπτώσεις έχουμε και ταυτόχρονη φλεγμονή, η οποία εντοπίζεται στην ακροποσθία, δηλαδή στο δέρμα το οποίο βρίσκεται γύρω από τη βάλανο του πέους.\nΣτην δεύτερη αυτή περίπτωση παρατηρούμε τη λεγόμενη “βαλανοποσθίτιδα”. Ανάμεσα στα πιο συχνά συμπτώματα της βαλανίτιδας, είναι ο ερεθισμός και η εμφάνιση κοκκινίλας επάνω στη βάλανο, που μπορεί τελικά να φτάσει έως και το πλήρες πρήξιμο του συγκεκριμένου σημείου του πέους. Αρκετές φορές είναι δυνατό κανείς να δει να εξέρχεται από την ακροποσθία και ένα έκκριμα, ενώ στην περίπτωση που η φλεγμονή είναι έντονη, τότε η αποκάλυψη της βαλάνου του πέους ενδέχεται να φτάσει να είναι ακόμα και αδύνατη.\nΑιτία για τη βαλανίτιδα και τη βαλανοποσθίτιδα\nΚατά κύριο λόγο οι δύο παθήσεις αυτές οφείλονται στην κακή ή την ελλιπή υγιεινή της περιοχής του ανδρικού μορίου. Η συσσώρευση σμήγματος μπορεί να οδηγήσει σε φλεγμονή. Η λοίμωξη μπορεί να οφείλεται επίσης σε διάφορα μικρόβια που υπάρχουν στο δέρμα, καθώς επίσης και σε μύκητες πέους. Αυτές οι συγκεκριμένες λοιμώξεις είναι συνήθως μη σεξουαλικά μεταδιδόμενες και οφείλονται σε κάποια αλλεργία ή σε κάποια ουσία που προκαλεί ερεθισμό, σε μη ρυθμισμένο σακχαρώδη διαβήτη, σε φίμωση του πέους κλπ. Ορισμένες σεξουαλικά μεταδιδόμενες ασθένειες, όπως είναι για παράδειγμα ο έρπης των γεννητικών οργάνων, τα χλαμύδια και η γονόρροια μπορούν επίσης να αποτελούν αιτία του προβλήματος. Τις περισσότερες φορές εκδηλώνεται παράλληλα και ουρηθρίτιδα στον πάσχοντα, με συμπτώματα όπως τα ουρικά εκκρίματα και ο πόνος κατά τη διάρκεια της ούρησης.\nΘεραπεία για τη βαλανίτιδα του πέους με αλοιφή και φάρμακα\nΥπάρχει για τη βαλανίτιδα πέους θεραπεία η οποία θα πρέπει να ξεκινήσει ταυτόχρονα και στους δύο ερωτικούς συντρόφους, καθώς ο ένας κόλλα τον άλλο, με αποτέλεσμα να δημιουργείται ένας φαύλος κύκλος. Κατά κύριο λόγο χρησιμοποιείται για τη βαλανίτιδα αλοιφή και φάρμακα τα οποία λαμβάνονται από το στόμα με δράση κατά των μυκήτων.\nΥπάρχει για τη βαλανίτιδα θεραπεία, η οποία μπορεί να γίνει και με τη λήψη αντιβιοτικών από το στόμα, στην περίπτωση που έχουν εντοπιστεί σεξουαλικά μεταδιδόμενα μικρόβια ή ακόμη να γίνει χρήση και σε κάποιο ήπιο κορτικοστεροειδές με μορφή αλοιφής, όταν μιλάμε για αλλεργία ή για ερεθισμό ο της βαλανίτιδας ή της βαλανοποσθίτιδας.\nΣυστάσεις για να αποφύγετε τη θεραπεία βαλανίτιδας πέους\nΠροκειμένου να αποφύγει τη βαλανίτιδα και τη βαλανοποσθίτιδα και τη διαδικασία της φαρμακευτικής αγωγής που ακολουθεί, ο κάθε άνδρας οφείλει να πλένει προσεκτικά στη βάλανο κάθε μέρα, φροντίζοντας να τραβά προς τα πίσω την ακροποσθία και να μην αφήνει υγρασία εντός αυτής, αλλά αντίθετα να σκουπίζει πολύ προσεκτικά ολόκληρο το πέος, εσωτερικά και εξωτερικά. Θα πρέπει επίσης να πλένει πολύ καλά τα χέρια του μετά από την ούρηση, ενώ είναι επιτακτική η χρήση προφυλακτικού κατά τη σεξουαλική επαφή, την περίοδο εκείνη κατά την οποία ο άνδρας ακολουθεί κάποια συγκεκριμένη θεραπευτική αγωγή. Καλό και χρήσιμο είναι σε περιπτώσεις που υπάρχει φίμωση, δακτύλιος στην ακροποσθία, βραχύς χαλινός ή στην περίπτωση που έχουμε πολύ συχνή εμφάνιση βαλανοποσθίτιδας, να πραγματοποιείται περιτομή ανδρικό γεννητικό όργανο.


Ξέρεις ότι δε θα καταλήξει καλά αλλά το τώρα είναι τόσο απολαυστικό - Pillowfights.gr\nΞέρεις ότι δε θα καταλήξει καλά αλλά το τώρα είναι τόσο απολαυστικό\nBedroom Αισθήσεις Παντού Ξέρεις ότι δε θα καταλήξει καλά αλλά το τώρα είναι τόσο απολαυστικό\nΜαρία Α. Καρμίρη 26/07/2017\nΣας έχει τύχει να βρείτε έναν άνθρωπο που περνάτε τόσο όμορφα, τόσο ιδανικά; Που ο ίδιος είναι τόσο ιδανικός για εσάς και που δε θέλετε να τελειώσει ποτέ η σχέση; Νομίζω ότι ακούω ένα ηχηρό «Ναι» και μερικά μπουχτισμένα «Όχι». Σας έχει τύχει εσάς με το ναι, αυτός ο άνθρωπος όσο τέλειος κι αν φαντάζει τώρα ή στην αρχή της σχέσης να σας κάνει να σκέφτεστε για το μέλλον, αλλά με αρνητική χροιά;\nΓιατί στις καλές σας στιγμές είστε ιδανικά, μα στις κακές σας στιγμές είστε οι χείριστοι. Πολλοί τσακωμοί, πολλές αντιθέσεις στον χαρακτήρα, ζήλειες, ιστορίες και καβγάδες. Βέβαια, τώρα, τα λύνετε στο κρεβάτι ή στην αγκαλιά ο ένας του άλλου με φιλιά παθιασμένα και τρυφερά, σκέφτεστε. Αύριο όμως; Θα αντέξετε τόση ένταση, τόσο ξενέρωμα; Το αίσθημα πως αν και σας αρέσει το ό,τι ζείτε τώρα, έχετε ημερομηνία λήξης; Μα πώς γίνεται να νιώθετε ενθουσιώδες καρδιοχτύπι γι’ αυτό το άτομο, μα να αμφιβάλλετε για το αν θα είστε για πολύ ακόμα μαζί και τι πρέπει να κάνετε; Ν’ ακούσετε μυαλό ή συναίσθημα;\nΈνα-ένα ας τα πιάσουμε. Υπάρχουν πολλοί ειδών άνθρωποι εκεί έξω για εμάς· άλλοι μας ταιριάζουν για τους σωστούς λόγους κι άλλοι για τους λάθος. Με κάποιους δηλαδή το μέσα μας επικοινωνεί ξεκάθαρα και αλληλεπιδρά αρμονικά, κάνοντας μας να νιώθουμε ότι η σχέση είναι τόσο εύκολη όσο το ν’ αναπνέουμε και με κάποιους υπάρχει πολλή τριβή, απ’ αυτήν την κακιά που φθείρει, αλλά τα βρίσκουμε σε έναν, δύο άλλους τομείς και εφησυχάζουμε την ανησυχία στο στομάχι.\nΟι πρώτες σχέσεις, λοιπόν, είναι για τους σωστούς λόγους, επειδή μας ανυψώνουν εσωτερικά, μας βοηθάνε να πάμε μπροστά, ν’ ανοίξουμε φτερά και λέπια, να πετάξουμε σε τυφώνες καθώς μας κρατούν το χέρι ή να κολυμπήσουμε σε θαλασσοταραχές με την υποστήριξή τους στ’ αυτί. Δεν είναι σχέσεις που δεν υπάρχουν, μη με κοιτάζετε περίεργα. Υπάρχουν και δεν είναι καθόλου σπάνιες- άπαξ και δεθούν δύο μυαλά και «καρδιές», αυτά συμβαίνουν. Σχέσεις για τους σωστούς λόγους.\nΕκείνες για τους λάθος είναι όταν το ταίριασμα έγινε πάνω στα αρνητικά σας ή επάνω στις πληγές μας. Για παράδειγμα, να συνδέονται οι σκοτεινιές μας, οι μελαγχολίες, οι φόβοι κι οι κάλοι στο κεφάλι μας. Τότε, ναι μεν, ταιριάζουμε, μα ρίχνουμε ο ένας στον άλλον γιατί τροφοδοτούμε συνεχώς αναμεταξύ μας αυτές τις σκοτεινιές, τις μελαγχολίες, τους φόβους και τους κάλους. Έτσι, καταλήγουμε δίπλα ή και μέσα στη δυστυχία να σαπίζουμε σε μία κατάσταση που μόνο να μας κάνει να θέλουμε να πετάξουμε και κολυμπήσουμε θα έπρεπε.\nΑν τώρα δεν είναι ξεκάθαρο γιατί η σχέση είναι στην αρχή και δεν μπορείτε να καταλάβετε ποια από τις συνδέσεις αυτές έχετε, μα ακόμα κάτι δε σας πάει καλά, αν ακόμα νιώθετε ότι κάποια στιγμή στο προσεχώς μέλλον θα χωρίσετε, τότε σίγουρα κάτι δεν πάει καλά. Είτε φοβάστε γιατί το τώρα φαντάζει «too good to be true και απλώς έχετε συνηθίσει να γυρνάει σε κουβάρια βρωμερά η υπόθεση είτε η κρίση σας είναι πολύ εξασκημένη και ξέρετε τον εαυτό σας.\nΣτην πρώτη περίπτωση οι πιθανότητες να καταστρέψετε οι ίδιοι τη σχέση λόγω αυτών των φόβων, θα έλεγα, πως είναι γιγαντιαία αν δε χαλαρώσετε. Τα πράγματα είναι απλά· αν περνάτε καλά, απλά περάστε καλά. Σταματήστε την υπερανάλυση και τη σκέψη χωρίς νόημα. Απλά ζήστε το, γευτείτε το στο έπακρο και μη σας απασχολεί ένα μέλλον που μόνο εσείς πλάθετε στη φαντασία των φόβων κι ανασφαλειών ως μίζερο ή ερειπωμένο. Και πιστέψτε με όταν σας λέω, πως μπορούμε εμείς οι ίδιοι να κατεδαφίσουμε όποια θεμέλια κι αν έχουν χτιστεί μόνο και μόνο επειδή φοβόμαστε. Το έχω κάνει και με στεναχωρεί ακόμα και σήμερα η θύμηση.\nΑν η κρίση σας βέβαια είναι τύπισσα που εμπιστεύεστε γιατί σας έχει αποδείξει πως είναι εξυπνάκιας και βγαίνει σωστή, τότε καλό θα ήταν να την ακούσετε. Μπορεί ν’ αναγνωρίζει τους λάθος λόγους που αναφέραμε πιο πάνω ή να ξέρει ότι αυτό που ζητάτε δεν υπάρχει στον άνθρωπο απέναντί σας, παρ’ όλο που τώρα δεν είναι ολοφάνερο-τα μέλια του πρώτου καιρού μπορεί να μπερδέψουν. Ξέρει ότι θα ξενερώσετε με τις καταστάσεις, με το μη αληθινά ταιριαστό, πως δε θα συμβιβαστείτε μόλις το συνειδητοποιήσετε και θα χωρίσετε και θέλει να σας γλιτώσει χρόνο.\nΣτο ερώτημα «μυαλό ή συναίσθημα», στο τι απ’ τα δύο ν’ ακούμε σε τέτοιες περιπτώσεις, εγώ ψηφίζω το δεύτερο. Μ’ αρέσει να ρισκάρω και να μην προδικάζω, γιατί αν προκαταληφθώ, θα το ρημάξω μόνη. Οπότε, το ζω ώσπου να σιγουρευτεί και μυαλό και συναίσθημα πως ο σύντροφός δεν είναι ο κατάλληλος για εμένα. Γιατί αν ακούσω το ένα ή το άλλο για μία σχέση που δεν με φθείρει προς το παρόν, για κάτι που δεν συμπεριλαμβάνεται στις ακραίες και τοξικές σχέσεις, τότε αδικώ το άλλο και το ίδιο μου το μέλλον. Έτσι νιώθω κι έτσι κάνω.\nΓιατί τα έχουμε ξαναπεί, χωρίς λίγο ρίσκο, τι αξία έχει να δοκιμάζουμε και να προσπαθούμε; Αφήστε που η κρίση στην αρχή μπορεί να συννεφιαστεί από άλλους παράγοντες. Οπότε μέχρι να βγαίνει εύκολα η απάντηση-ακόμα και να είναι δύσκολο να πάρουμε την απόφαση-ας το βγάλουμε απ’ το μυαλό κι ας το ζήσουμε.


10 ΣΗΜΑΔΙΑ ΟΤΙ Σ’ΑΓΑΠΑΕΙ | Staxtopouta\nBy staxtopouta We Love Minions Ιούνιος 5, 2015\n10 σημάδια ότι σ’αγαπάει.\nΕίστε αρκετό καιρό μαζί και η σχέση κυλάει αβίαστα.Είσαι ερωτευμένη και σίγουρη ότι τον αγαπάς. Έχουμε όμως εμείς οι γυναίκες πάντα τις αμφιβολίες, τους φόβους και τις ανασφάλειες μας…Και αντί να μαδάς τις μαργαρίτες ολημερίς: “μ’αγαπά, δε μ’αγαπά”, σου συγκεντρώσαμε τα σημάδια εκείνα που δείχνουν ότι σε νοιάζεται και σ’αγαπάει πραγματικά. Άλλωστε δεν έχουν τόσο σημασία τα λόγια (αν κι εμείς οι γυναίκες τρελαινόμαστε να μας εκφράζει τα συναισθήματά του), δεν έχει τόσο σημασία αν σου έχει πει το “σ’αγαπώ”. Σημασία έχει τι δείχνει με τις πράξεις του. To έχουμε ξαναπεί.: πιστεύουμε ότι η αγάπη βρίσκεται στα μικρά, τα καθημερινά, σ’ εκείνες τις στιγμές που ο άλλος σου δίνει χωρίς να το ζητήσεις.\nΕδώ θα βρεις 10 από αυτά. Δεν λέμε πως αν ο φίλος σου δεν κάνει τα παρακάτω σημαίνει πως δεν του καίγεται καρφί για σένα. Αναφέρουμε ενδεικτικά μερικές κινήσεις πίσω από τις οποίες δεν κρύβεται τίποτα άλλο από αγάπη και σεβασμός.\n1. Σε φροντίζει και σε προσέχει.\nΑν για παράδειγμα γυρνάς κατάκοπη και κρυωμένη από τη δουλειά, θα σου φτιάξει δείπνο και θα σου κάνει μασαζάκι. Θα σε φτιάξει αν έχεις το πουλόβερ σου δεν είναι ίσιο, θα σου δώσει το μπουφάν του όταν κάνει κρύο και θα σε οδηγήσει κάπου παίρνοντας το χέρι σου.\n2. Ζητάει τη γνώμη σου και σου μιλάει για τα προβλήματα του.\nΕίτε αν πρόκειται να διεκδικήσει καλύτερη θέση στη δουλειά είτε αν έχει τσακωθεί με κάποιο φίλο του θέλει να το συζητήσει μαζί σου.Θέλει κάθε φορά να πάρει τη συμβουλή σου και εκτιμάει την άποψη και την οπτική σου για τα σημαντικά του θέματα. Μοιράζεται μαζί σου ακόμη και τις ανασφάλειες του, τις ανησυχίες και τους φόβους του. Ξέρει ότι θα καταλάβεις.\n3. Μοιράζεται τα αγαπημένα του τραγούδια μαζί σου.\nΜε την μουσική μπορεί κανείς να εκφραστεί και να πει μέσω αυτής πράγματα που αισθάνεται αλλά ντρέπεται να τα ομολογήσει. Αν μοιραστεί μαζί σου τα αγαπημένα του τραγούδια τότε είναι σαν να σου ανοίγει τα μύχια της ψυχής του.\n4. Σε ακούει πραγματικά.\nΔίνει πραγματική προσοχή σε όσα του λες αντί να κάνει ότι σε ακούει ενώ στην ουσία δεν δίνει σημασία και απλά περιμένει πότε θα τελειώσεις. Υπάρχει μεγάλη διαφορά στο να σε ακούν πραγματικά και από το να σε ακούν και να γνέφουν απλά το κεφάλι τους χαζεύοντας τηλεόραση. Εάν ο φίλος σου δείχνει ενδιαφέρον για εκείνα τα μικρά πράγματα που του λες κι έχουν σημασία για σένα, από το πώς πέρασες στη δουλειά μέχρι το τι χρώμα θέλεις να βάψεις τα μαλλιά σου τότε σίγουρα σ’αγαπάει.\n5. Θυμάται και σε ρωτάει πως πήγε »εκείνο το πράγμα».\nΠόσες φορές δεν σου έχει τύχει να είσαι με ένα αγόρι, να του έχεις πρήξει τα αυτιά για εκείνο το σημαντικό ραντεβού για δουλειά που είχες κι εκείνος να μην ρωτάει ποτέ έστω »πως πήγε εκείνο το τάδε που είχες να κάνεις».Ένα αγόρι που ενδιαφέρεται πραγματικά και σ’αγαπάει θυμάται ό,τι σημαντικό για σένα και παίρνει ένα τηλέφωνο να δει πως τα πήγες, ακόμα κι αν εκείνο το πράγμα, περιλαμβάνει απλά την εγγραφή σου στο κολυμβητήριο. Αφού εσύ το θεωρείς σημαντικό, το ίδιο κάνει κι εκείνος!\n6. Δικαιολογεί χωρίς να το ζητήσεις γιατί άργησε να απαντήσει σε κάποιο τηλεφώνημα/ μήνυμα.\nΈνα αγόρι που περνάει απλά τον καιρό του μαζί σου, δεν ενδιαφέρεται αν κάποια πράγματα (όπως αναπάντητες κλήσεις και μηνύματα) σε ανησυχούν. Ο άντρας όμως που σ’αγαπάει θα ζητήσει συγνώμη και θα δικαιολογηθεί για την όποια αργοπορία του!\n7. Κάνει σχέδια μαζί σου.\nΤο μόνιμο βάσανό και παράπονό μας: άντρες που αποφασίζουν τα πράγματα τελευταία στιγμή. Το αγόρι που σ’αγαπάει θα φροντίσει έστω και μέσα στο φορτωμένο πρόγραμμά του να οργανώνει πράγματα από πριν. Θες ένα τριήμερο, θες ένα ρομαντικό δείπνο, θες να βρει χρόνο να πάρει ένα τριανταφυλλάκι!\n8. Του αρέσει να σε αγκαλιάζει- να σε αγγίζει- να σε νιώθει κοντά του.\nΞέρουμε σε πόσο μεγάλη εκτίμηση έχεις και έχω και κάθε κορίτσι έχει τις αγκαλιές, εκείνες τις σφιχτές που δεν θέλεις να τελειώσουν ποτέ. Ε, αυτές τις αγκαλιές είναι που τρέμει κάθε αρσενικό. Αν βρήκες αγόρι που δεν χορταίνει να σε κλείνει στην αγκαλιά του, κράτησε τον σφιχτά! Είναι στοργικός και σ’αγαπάει. Και δεν είναι μόνο οι αγκαλιές, ακόμα κι ένα χάδι στα μαλλιά ή ένα αναπάντεχο φιλί στο μάγουλο είναι δείγμα αγάπης.\n9. Θέλει να περνάει χρόνο μαζί σου.\nΗ επένδυση χρόνου στη σχέση αποτελεί το κλειδί για ένα μακροπρόθεσμο δέσιμο. Παρόλο που ο καθένας σας έχει τις δουλειές του και τις υποχρεώσεις του, κάποιος που πραγματικά σ’αγαπάει και νοιάζεται για εσένα θα βρει έστω και λίγο χρόνο για να περάσετε μαζί. Σημαντικό επίσης είναι να έχει διάθεση να βγείτε ραντεβού,να περνάτε ποιοτικό χρόνο μαζί και να κάνετε πράγματα που ξέρει ότι σ’αρέσουν. Αν δε ξεκλέψει χρόνο να δείτε εκείνη τη ρομαντική κομεντί που διάλεξες εσύ κι ας πλήττει θανάσιμα τότε σίγουρα σ’αγαπάει…\n10. Σε ωθεί να εξελίσσεσαι και τονώνει την αυτοπεποίθησή σου.\nΟ σύντροφος που πραγματικά σ’αγαπάει, τονώνει την αυτοπεποίθησή σου. Σε ενθαρρύνει να παίρνεις ρίσκα. Ακόμα κι αν ξαφνικά θέλεις να αλλάξεις επάγγελμα ή σπουδές σε υποστηρίζει σ’αυτό. Του αρέσει να σε βλέπει να πετυχαίνεις, αλλά ακόμα κι αν αποτύχεις θα είναι εκεί να σε στηρίξει. Όταν βλέπεις ένα αγόρι να νοιάζεται για τη δουλειά σου, να σου κάνει προτάσεις για να βρεις και κάτι καλύτερο ή κάτι που να σε κάνει πιο γεμάτη και χαρούμενη, ναι έχεις τύχει λαχείο τρίδυμο λαϊκό! Αν σ’αγαπάει τον ενδιαφέρει όχι μόνο η δουλειά σου και η καριέρα σου αλλά και η προσωπική σου εξέλιξη και γενικότερα η βελτίωση της ζωής και της διάθεσής σου.\nΔείτε επίσης: 6 τρόποι για να του λείπεις και να σε σκέπτεται συνέχεια\n6 πράγματα που κάνουν κάθε άντρα να ζηλεύει.\n10 πράγματα που βρίσκουν οι άντρες hot πάνω μας.\nPrevious articleΖΗΛΕΙΑ ΚΑΙ ΖΩΔΙΑ :ΑΛΗΘΕΙΑ ΠΩΣ ΔΕΙΧΝΟΥΝ ΟΤΙ ΖΗΛΕΥΟΥΝ ΤΑ ΖΩΔΙΑ;\nNext article6 ΣΗΜΑΔΙΑ ΟΤΙ ΤΟΥ ΛΕΙΠΕΙΣ ΚΑΙ ΣΕ ΣΚΕΠΤΕΤΑΙ ΣΥΝΕΧΕΙΑ.


"Αστακός" η Αθήνα - Σε ισχύ τα δρακόντεια μέτρα ασφαλείας για την επίσκεψη Ερντογάν\n8:02 πμ, Πέμπτη 07 Δεκ 2017 8:02 πμ, Πέμπτη 07 Δεκ 2017\nΣε ισχύ τέθηκαν από τις 6 το πρωί, τα δρακόντεια μέτρα ασφαλείας στη πρωτεύουσα, ενόψει της άφιξης του Ρετζέπ Ταγίπ Ερντογάν στην Αθήνα. Τα μέτρα θα παραμείνουν ως τις 12 το μεσημέρι της Παρασκευής, όταν και ο Τούρκος Πρόεδρος θα αναχωρήσει για τη Θράκη.\nΟ Ρετζέπ Ταγίπ Ερντογάν θα συνοδεύεται από περίπου 200 άτομα της προσωπικής του φρουράς. Στην Αθήνα βρίσκονται εδώ και μέρες 65 Τούρκοι μυστικοί αστυνομικοί και άλλοι 60 περίπου στην Θράκη.\nΓια όσους τυχόν βρεθούν στο κέντρο αυτές τις ώρες θα "ανακαλύψουν" ότι το κινητό τους τηλέφωνο δεν θα λειτουργεί προσωρινά, καθώς θα εφαρμοστεί και πάλι η τεχνολογία με τα «jammer» που μπλοκάρουν τα κινητά τηλέφωνα για λόγους ασφαλείας.\nΣε κινητοποιήσεις τα συνδικάτα - Στους δρόμους και οι σ...\nΟι άνθρωποι συμπονούν περισσότερο τα σκυλιά από τους άλ...\nΟι γκαφατζήδες του Facebook: Έστελναν τα "Χρόνια Πολλά"...


Mojin: The Lost Legend (2015) - Tainies OnLine\nΤίτλος Παραγωγής: 寻龙诀 | Μεταφρασμένος Τίτλος: Mojin: The Lost Legend\nΤο 1988, ένα διάσημο τρίο επιδρομέων τάφων αποσύρονται και μετακομίζουν στην Νέα Υόρκη! Όμως χάρη στον έναν που πιστεύει πως αξίζουν περισσότερα σε σχέση με την ζωή που κάνουν πλέον, καταλήγουν να επιστρέψουν στην Κίνα για μια αποστολή και παράλληλα να ανακαλύψουν τον λόγο του θανάτου της πρώτης αγάπης των δύο αντρών!\nΗ ταινία mojin: the lost legend δεν είναι διαθέσιμη για προβολή αυτή τη στιγμή. Συνδεθείτε για να την προσθέσετε στη Λίστα σας για παρακολουθήση αργότερα.\nΓράψτε μια κριτική για τη ταινία Mojin: The Lost Legend...\nΔείτε τη ταινία Mojin: The Lost Legend (2015)\nΕδώ θα μπορέσετε να δείτε τη ταινία Mojin: The Lost Legend με Ελληνικούς υπότιτλους (Greek Subs) καθώς και την περιγραφή, Trailer και κριτικές της ταινίας Mojin: The Lost Legend.\nΣε περίπτωση που αντιμετωπίσετε κάποιο πρόβλημα με την προβολή της ταινίας Mojin: The Lost Legend, τότε διαβάστε τις συχνές ερωτήσεις, αν δεν βρείτε την απάντηση τότε επικοινωνήστε μαζί μας.\nΣας ευχόμαστε μια ευχάριστη προβολή της ταινίας Mojin: The Lost Legend, μην ξεχάσετε να αφήσετε την κριτική σας!


Χίος: βυθίστηκε βάρκα με μετανάστες, τέσσερα παιδιά βρέθηκαν νεκρά - Νέα της Αθήνας\n26.10.2021 62 0\nΣκάφος που μετέφερε μετανάστες βυθίστηκε στη θαλάσσια περιοχή νοτιοανατολικά της Χίου και σε εξέλιξη βρίσκεται μεγάλη επιχείρηση του Λιμενικού Σώματος. Στο πλοίο επέβαιναν 27 αλλοδαποί, 20 διασώθηκαν. Τα πτώματα τεσσάρων παιδιών βρέθηκαν στη θάλασσα, ένα αγνοείται.\nΟ Νότης Μηταράκης, Έλληνας υπουργός Μετανάστευσης, δημοσίευσε βίντεο και φωτογραφία της τραγωδίας στο Twitter γράφοντας:\n«Αυτά τα ταξίδια δεν πρέπει να γίνονται ποτέ. Δυστυχώς, παρά τις προσπάθειες του Λιμενικού Σώματος, τέσσερα παιδιά ηλικίας από 3 έως 14 ετών ανασύρθηκαν νεκρά, 1 άτομο αγνοούνταν και 22 διασώθηκαν και διακομίστηκαν στην ξηρά».\nΣτη νέα του ανάρτηση συνέχισε κατηγορώντας την Τουρκία:\n«Οι τουρκικές αρχές πρέπει να κάνουν περισσότερα. Αυτή είναι η πραγματικότητα της εκμετάλλευσης μεταναστών από εγκληματικές συμμορίες στο Αιγαίο. Οι αδίστακτοι έμποροι ανθρώπων θέτουν σε κίνδυνο ζωές σε βαριά φορτωμένα, μη πλωτά σκάφη».\nΣύμφωνα με το Λιμενικό, το ΑΜΠΕ αναφέρει ότι στην επιχείρηση συμμετέχουν δύο σκάφη του λιμενικού, ένα ελικόπτερο Super Puma, ένα ελικόπτερο του ελληνικού στρατού, ένα πολεμικό πλοίο του ΝΑΤΟ, τρία αλιευτικά και τρία πλωτά πλοία. Στην περιοχή του ναυαγίου η ένταση του ανέμου είναι από 5 έως 6 μποφόρ.


Το Χιονοδρομικό Κέντρο Καλαβρύτων ανακοινώνει την αναστολή λειτουργίας των εγκαταστάσεών του. – Snow Report\nΤο Χιονοδρομικό Κέντρο Καλαβρύτων ανακοινώνει την αναστολή λειτουργίας των εγκαταστάσεών του. Με γνώμονα πάντα, την ασφάλεια των επισκεπτών και του προσωπικού, το Χιονοδρομικό Κέντρο Καλαβρύτων, με αίσθημα ατομικής και ομαδικής ευθύνης, εναρμονίζεται πλήρως, με την πολιτική του Υπουργείου Υγείας, ενάντια στην εξάπλωση του κορωνοϊού SARS – CoV-2. Σας ευχαριστούμε για την κατανόηση, και ελπίζουμε, ότι και αυτή η δοκιμασία θα έχει θετική κατάληξη το συντομότερο δυνατόν.\n18/06/2014 12:38 Συνεδρίασε την Παρασκευή, 13 Ιουνίου, σε πλήρη σύνθεση, το ΔΣ της δημοτικής επιχείρησης…


«Θεσμοφοριάζουσες». Μετά την Επίδαυρο, περιοδεία σε όλη την Ελλάδα - Δείτε το πρόγραμμα - Cat Is Art\n«Θεσμοφοριάζουσες». Μετά την Επίδαυρο, περιοδεία σε όλη την Ελλάδα – Δείτε το πρόγραμμα\nΠερισσότεροι από 16.500 θεατές συνολικά παρακολούθησαν στο Αρχαίο Θέατρο της Επιδαύρου την παράσταση «Θεσμοφοριάζουσες» του Αριστοφάνη σε σκηνοθεσία του Βαγγέλη Θεοδωρόπουλου, μετάφραση του Παντελή Μπουκάλα και με μια στρατιά σπουδαίων ηθοποιών στη διανομή, την Παρασκευή 27 και το Σάββατο 28 Ιουλίου 2018, με τη δεύτερη παράσταση να είναι sold out.\nΟ Ευριπίδης είναι ταραγμένος, γιατί οι γυναίκες, που σήμερα τελούν τη μεγάλη τους γιορτή, τα Θεσμοφόρια, είναι αποφασισμένες να τον τιμωρήσουν, επειδή τις δυσφημεί στα έργα του. Μοναδικός τρόπος για να αποτρέψει τον κίνδυνο, είναι να στείλει στα Θεσμοφόρια έναν δικό του άνθρωπο, ντυμένο γυναικεία, για να τον υπερασπιστεί. Τη δύσκολη αποστολή αναλαμβάνει ο Μνησίλοχος. Πράγματι οι Θεσμοφοριάζουσες − που αποτελούν τον Χορό της κωμωδίας −, αρχίζουν να κατηγορούν τον Ευριπίδη. Όταν πάρει τον λόγο, ο μεταμφιεσμένος Μνησίλοχος επιτίθεται κι αυτός προσχηματικά στον Ευριπίδη, έπειτα όμως προσπαθεί να τον υποστηρίξει, λέγοντας ότι οι γυναίκες είναι υπεύθυνες για πολλά περισσότερα από αυτά που τούς προσάπτει ο τραγικός ποιητής. Και ενώ ο Χορός αγανακτεί με αυτά που ακούει, εμφανίζεται ο Κλεισθένης, γνωστός Αθηναίος της εποχής με θηλυπρεπή εμφάνιση, και τους λέει ότι κυκλοφορεί μια φήμη πως κάποιος άνδρας ντυμένος γυναικεία βρίσκεται ανάμεσά τους. Πολύ γρήγορα, ο Μνησίλοχος αποκαλύπτεται και κατηγορείται για παραβίαση των ιερών τελετουργικών κανόνων, ενώ προσπαθεί να ειδοποιήσει τον Ευριπίδη, που παραφυλάει, ότι το σχέδιό τους έχει αποκαλυφθεί. Ο Ευριπίδης, στην προσπάθειά του να σώσει τον υπερασπιστή του, εμφανίζεται στη γιορτή των Θεσμοφορίων πολλές φορές με διαφορετική κάθε φορά εμφάνιση, και κάνει τελικά στις γυναίκες μια πρόταση: θα σταματήσει να τις κακολογεί στα έργα του, αν τον αφήσουν να απελευθερώσει τον Μνησίλοχο. Οι γυναίκες δέχονται και οι δύο άντρες φεύγουν. Η κωμωδία τελειώνει με τους πανηγυρισμούς του Χορού.\nΣτις Θεσμοφοριάζουσες, ένα από τα τρία «γυναικεία» έργα του Αριστοφάνη, γραμμένο την εποχή της κατάλυσης της Αθηναϊκής Δημοκρατίας −το 411 π.Χ., που θεωρείται χρόνος γραφής του, επιβλήθηκε ολιγαρχία−, μια ομάδα στο περιθώριο της Πολιτείας, οι γυναίκες, κρούουν τον κώδωνα για την ανάγκη πολιτικής σταθερότητας. Μπορεί σήμερα οι γυναίκες να μην είναι σε τέτοια δεινή θέση, ώστε να οραματίζονται τους θεσμούς αντί να συμμετέχουν σε αυτούς, όμως υπάρχουν πάντα ομάδες πολιτών που δεν δικαιούνται ίσο μερίδιο στη λειτουργία της Πολιτείας. Ένα έργο για τη θέση –και τις θέσεις– των γυναικών, για τη διεκδίκηση της προσωπικής ταυτότητας, για το δικαίωμα στην πολιτειακή ισότητα, ένα έργο για την κρίση των αξιών, τη φύση και τον νόμο. Και πάνω απ’ όλα, ένα έργο που, με όπλο το θέατρο και το χιούμορ, δίνει άπειρες δυνατότητες στον ηθοποιό να πρωταγωνιστήσει ως πολιτικό ον στη σκηνή της κωμωδίας.\nH παράσταση βασίζεται στην καινούργια μετάφραση, πιστή στο κείμενο και ταυτόχρονα ποιητική, του Παντελή Μπουκάλα. Όπως και στην προηγούμενη συνεργασία μας στους Αχαρνής, θέλησα να δοκιμάσω πόσο αντέχει σήμερα το αριστοφανικό κείμενο, χωρίς καμιά διασκευή. Έχουν επιλεγεί καταξιωμένοι ηθοποιοί κυρίως της νεότερης γενιάς, με τους περισσότερους από τους οποίους έχουμε ξανασυνεργαστεί, κάτι που δημιουργεί τις προϋποθέσεις για σκηνική επικοινωνία και κοινό ερμηνευτικό κώδικα. Ο συνθέτης Νίκος Κυπουργός, γνωστός για τις μελωδίες και τα τραγούδια που έχει δώσει στη δισκογραφία αλλά και τις παραστατικές τέχνες, δημιουργεί ένα ηχητικό περιβάλλον ενταγμένο στη δράση, αφού όχι μόνο τα τραγούδια μα και η οργανική μουσική της παράστασης ερμηνεύονται επί σκηνής από όλο το θίασο, που γίνεται ταυτόχρονα ζωντανή ορχήστρα.\n«Θεσμοφοριάζουσες» - πρόγραμμα περιοδείας\nΟδυσσέας Παπασπηλιόπουλος (Ευριπίδης) Γιώργος Χρυσοστόμου (Αγάθονας


Τι ξενερώνει τις γυναίκες βάση ζωδίου; - ΑΝΑΚΑΛΥΠΤΩ\nHome ΣΧΕΣΕΙΣ Τι ξενερώνει τις γυναίκες βάση ζωδίου;\nΗ αστρολογία ρίχνει φως στην προσωπικότητα των γυναικών και απαντά σε ένα βασικό ερώτημα: «Τι ξενερώνει τελικά μία γυναίκα»;\nΕδώ γελάνε …η γυναίκα Κριός δεν μπορεί ποτέ και για κανέναν να κόψει τις δραστηριότητές της. Ακόμα και αν το κάνει θα βαρεθεί τόσο πολύ, που στη συνέχεια θα ξενερώσει και με τη σχέση της!\nΦυσικά και την πειράζει, ο λόγος σου πρέπει να είναι συμβόλαιο και να είσαι απόλυτα συνεπής σε ότι της έχεις τάξει…\nΑν κάνεις το λάθος να αμφισβητήσεις τα λόγια της ή να χλευάσεις τις γνώσεις της …τότε μην περιμένεις να μείνει για πολύ δίπλα σου!\nΤης αρέσει να περιποιείται τον άνδρα που έχει δίπλα της, να του μαγειρεύει και να τον φροντίζει σαν να είναι μικρό παιδί. Αν κάνεις όμως το λάθος και την συγκρίνεις με τη μαμά σου, ή προσβάλεις τις ικανότητες της στην μαγειρική …ετοιμάσου να δεις ένα άλλο πρόσωπο!\nΗ γυναίκα Παρθένος χάνει πολύ εύκολα και γρήγορα το ενδιαφέρον της απέναντι στον άνδρα που είναι ασυνεπής, επιπόλαιος και δεν περιποιείται την εμφάνισή του. Αν λοιπόν την στήνεις στα ραντεβού σας, δείχνεις πώς δεν σέβεσαι τη σχέση σας και όταν συναντιέστε είσαι αξύριστος και ατημέλητος …τότε να περιμένεις ότι το ενδιαφέρον της δεν θα παραμείνει το ίδιο!\nΣε ρώτα για την δουλειά σου αλλά και για τους στόχους και τις φιλοδοξίες που έχεις για την καριέρα και τα οικονομικά σου, και εσύ απαντάς: «Μια ζωή την έχουμε και αν δεν την γλεντήσουμε….Θα θελα πολύ να μην δουλεύω, όσο για τα λεφτά, εντάξει μωρέ δεν χρειάζεται να ζοριστούμε κιόλας, έχω και κάποιες πιστωτικές…εξάλλου όλοι χρωστάμε»:\nΗ γυναίκα Ζυγός είναι κοκέτα, της αρέσει να ντύνεται και να στολίζεται και να είναι πάντα όμορφη. Νιώθει την ανάγκη πάνω από όλα για τον εαυτό της, να διατηρεί μία προσεγμένη και ελκυστική εμφάνιση. Μην την κάνεις λοιπόν να χάσει τον εαυτό της …γιατί μετά θα την χάσεις!\nΤην κοιτάζεις όλο νόημα και της λες «Αγάπη μου, είσαι η μοναδική γυναίκα της ζωής μου, θέλω να είμαστε για πάντα μαζί …δεν έχω μάτια για κάτι άλλο»…


Σχόλιο από kithara-woman (10.11.2008)\nΑπό αυτές τις ταινίες,μόνο την πρώτη έχω δει στο σινεμά.Στις πόλεις,δεν έχω πάει.\nΣτη Ρώμη έχει γυριστεί κάτι;Δεν θυμάμαι.Εκεί έχω πάει. :Ρ\nΤην καλημέρα μου!! :-)\nΣχόλιο από movflower (10.11.2008)\nΩραίο το ταξίδι, απόλαυση σπέσιαλ!\nόσο για τις σκέψεις...\nτις κρατάω μέσα.\nΣχόλιο από thank (11.11.2008)\n- Κιθάρα γούμαν καλησπέρα. Για τις πόλεις δεν το συζητάμε, όλες ειναι πανέμορφες. Τώρα αν θες τη γνώμη μου, μετά από τις δύο τελευταίες, κάτι σε τσιμπάει να πεταχτείς πας Βιέννη και Παρίσι. (ή να μη πατήσεις το πόδι σου, .. ανάλογα). Στη Ρώμη έχουν γυριστεί πολλές ταινίες, ιταλικές κυριως. Ξεκινώντας από αυτες του Φελίνι. Τώρα κάποια πιό σύγχρονη δεν θυμάμαι :):). Πάντως αν πας στο IMOB (είναι το λίνκ που έχω βάλει δίπλα στους τίτλους των ταινιών και δοκιμάσεις το ψαχτήρι, ίσως βρεις κάτι πιο συγκεκριμένο. :):)\n- Μοβφλάουερ :):) καλά ταξίδια νάχουμε πάντα :):). Με σκέψεις (ή και χωρίς). Και τέλος πάντων με ότι θέλουμε :):) Καλή σου μέρα και σ' ευχαριστώ.\nΟρθή επανάληψη (και σόρρυ που ξαναβγαίνει στη δεξιά στήλη, αλλά όποιος βιάζεται ..)\n- Κιθάρα γούμαν καλησπέρα. Για τις πόλεις δεν το συζητάμε, όλες ειναι πανέμορφες. Τώρα αν θες τη γνώμη μου, αν δεις τις δύο τελευταίες, κάτι σε τσιμπάει να πας Βιέννη και Παρίσι. (ή να μη πατήσεις το πόδι σου, .. ανάλογα). Στη Ρώμη έχουν γυριστεί πολλές ταινίες, ιταλικές κυριως. Ξεκινώντας από αυτες του Φελίνι. Τώρα κάποια πιό σύγχρονη δεν θυμάμαι :):). Πάντως αν πας στο IMOB (είναι το λίνκ που έχω βάλει δίπλα στους τίτλους των ταινιών και δοκιμάσεις το ψαχτήρι, ίσως βρεις κάτι πιο συγκεκριμένο. :):)\nΣχόλιο από chocolat (15.11.2008)\nΜέσα από τα ταξίδια, τα τυχαία και τα προγραμματισμένα, μαθαίνουμε τελικά πως το όνειρο το 'χουμε ανάγκη. Και, ίσως, η ανάγκη για το όνειρο είναι μεγαλύτερη από την ανάγκη για την πραγματοποίηση του. Ιδιαίτερα όταν τα σενάρια της πραγματικότητας πονάνε. :)\nΣχόλιο από thank (15.11.2008)\nΣοκολά καλησπέρα. Βασικά στέκομαι στις 2 τελευταίες ταινίες, δεν ξερω αν αναφέρεσαι σε αυτές. (αν δεν τις έχεις δει, μη τις χάσεις, έστω και σε βίντεο).\nΤα ταξίδια (και τα αποτελέσματά τους), είναι άλλοτε τυχαία, άλλοτε προγραμματισμένα, άλλοτε μπερδευονται λίγο. Πχ, μπορεί τη δεύτερη φορά να συναντήθηκαν τυχαία στο Παρίσι, αλλά δεν ξέρουμε αν ήταν τυχαίο. Μπορεί να "αλληλοεντοπίστηκαν" και να κανόνισαν κάτι που προέκυψε ως τυχαίο. (αυτό να σου πω την αλήθεια, το σκεφτόμουν χθές).\nΣυμφωνώ πως, σε κάποιες περιπτώσεις, όταν τα σενάρια της πραγματικότητας πονάνε, το όνειρο κλείνεται στον εαυτό του και δεν μπαινει στον κόπο να γίνει πραγματικότητα. Βέβαια το θέμα είναι, κατά πόσο τα σενάρια επιβεβαιώνονται και κατά πόσο είναι και αυτά μια μορφή "ονείρου".\nΠαντως υπάρχει και το ενδεχόμενο του "in the attempt". Στην ταινία το λένε για την επικοινωνία αυτή καθ' εαυτή, αλλά αν το γενικεύσεις λίγο, αυτό το "little space between", τα πιάνει όλα.\nΒεβαια, υπάρχει και ο άλλος δρόμος, που οι άνθρωποι εξ αρχής επιλέγουν τα όνειρα ως μόνιμο αντίβαρο μιας πραγματικότητας που ξέρουν ότι δεν τους εκφράζει. Επομένως, και κάποιες πραγματικότητες που ίσως συναντουν στον δρόμο τους, αυτόματα τοποθετούνται στη σφαίρα του ονείρου. Βοηθάει γενικά, αλλά ως μόνιμη λύση, έχει άλλες παρενέργειες. Αλλά το θέμα ξεφεύγει και από τις ταινίες και το ποστ.\nΚαλό μας χειμώνα :):)\n"Οι άνθρωποι που επιλέγουν το όνειρο για μόνιμο αντίβαρο της πραγματικότητας (που δεν τους εκφράζει), τοποθετούν αυτόματα και κάποιες πραγματικότητες (που τους εκφράζουν) στη σφαίρα του ονείρου."\nΠαραδίνομαι. Αυτό δεν μπορώ να το αντικρούσω...\nΣχόλιο από thank (16.11.2008)\nΧαίρομαι για την παράδοση. Καταναγκαστικά έργα αμέσως με προβολές ταινιών. :):):). Είναι και λίγο γενικά αυτά σοκολά μου. Ασε που δεν υπάρχει και πλήρης αντιδιαστολή ονείρου και πραγματικότητας, τουλάχιστον στην καθημερινή μας ζωή. Κάθε άνθρωπος όλο και κάπως προσπαθεί να τα συνδυάσει. Εκεί είναι και το ενδιαφέρον. Ακόμα και το ΄"μόνιμο αντίβαρο", που σε όλους υπάρχει λίγο-πολύ, απλά ως κυρίαρχη στάση έχει παρενέργειες, μπορεί να κλονίζεται και αυτό το attempt να κινηθεί. Αρκεί να υπάρχουν τέτοια ερθίσματα στη ζωή μας που θα ταρακουνήσουν αυτή τη μονιμότητα. Και αν τα βρίσκει κανείς, καλό είναι να μη τα αγνοεί. Και δεν αφορά μόνο τα προσωπικά / συναισθηματικά. (πχ άλλο ό άνθρωπος που επικοινωνώ και άλλο αυτός που συνυπάρχω κοινωνικά, οικογενειακά κλπ). Εχει να κάνει και με άλλες πλευρές της ζωής μας, ακόμα και με επαγγελματικά κλπ. Βέβαια, είπαμε, τα ερεθίσματα, οι συγκυρίες παιζουν σημαντικό ρόλο. :):):)\nΣχόλιο από chocolat (16.11.2008)\nΑδύνατον να διαφωνήσω!


ΒΙΝΤΕΟ: Το γκολ και η αφιέρωση του Ντεπάι στον Φαν Ντάικ! - epirus24.gr ioannina24.gr arta24.gr preveza24.gr igoumenitsa24.gr\nΤζεν Ψάκι: Η ομογενής από τη Μεσσηνία επιστρέφει στον Λευκό Οίκο - Την επέλεξε ο Μπάιντεν για νέα εκπρόσωπο Τύπου\nΒΙΝΤΕΟ: Το γκολ και η αφιέρωση του Ντεπάι στον Φαν Ντάικ!\nΒΙΝΤΕΟ: Το γκολ και η αφιέρωση του Ντεπάι στον Φαν Ντάικ! 25/10/2020\nΗ Λιόν αντιμετωπίζει την Μονακό για την 8η αγωνιστική της Ligue 1, με τον Μέμφις Ντεπάι να έχει ανοίξει το σκορ για την ομάδα του. Ο Ολλανδός μεσοεπιθετικός κατά την διάρκεια του πανηγυρισμού του αφιέρωσε το γκολ που σημείωσε στον αμυντικό της Λίβερπουλ, Βίρτζιλ Φαν Ντάικ.\nΟ παίκτης των «κόκκινων» τραυματίστηκε σοβαρά στο ντέρμπι του Μερσεσάϊντ κόντρα στην Έβερτον, μετά το μαρκάρισμα του Πίκφορντ και ο ηγέτης της ομάδα του Γιούργκεν Κλοπ αναμένεται να περάσει την πόρτα του χειρουργείου για να αποκατασταθεί το πρόβλημα στο χιαστό του.\n«Αδερφέ μου Βίρτζιλ μείνε δυνατός», ανέφερε χαρακτηριστικά ο ηγέτης της Λιόν.\nΔείτε το γκολ και την αφιέρωση του Ντεπάι εδώ.


forum.math.uoa.gr • Προβολή θέματος - eclass μετά την αποφοίτηση\nΗμερομηνία 13 Νοέμ 2018, 22:48\neclass μετά την αποφοίτηση\nΘέμα δημοσίευσης: eclass μετά την αποφοίτηση\nΔημοσιεύτηκε: 24 Νοέμ 2015, 21:07\nΚαλησπέρα, αν και έχω τελειώσει τη σχολή, χρησιμοποιώ συχνά την eclass.\nΑπο τη μια αν και είχα προνοήσει να κατεβάσω τα πάντα σε ένα φλασάκι, το έχασα ,από την άλλη το υλικό ανανεώνεται συνεχώς. Γνωρίζω πως τα μαθήματα είναι ελεύθερα σε όλους, αλλά επειδή πως να το κάνουμε είναι πολύ πιο βολικό να έχω τον κατάλογο μαθημάτων του χρήστη και να μη τα ψάχνω ένα ένα κάθε φορα, έχω εισβάλει στην eclass μιας φίλης από φιλοσοφική. (Είναι πολύ αστείο να βλέπεις κάτι γλωσσολογίες και λατινικά δίπλα στην πραγματική και τους απειροστικούς).\n1) Δεν μπορώ να βρώ με τίποτα τις σημειώσεις φοιτητών και το αρχείο με τα παλιά θέματα. Έχουν μετακινηθεί κάπου?\n(Το λινκ κάτω από το προφίλ της marm με πηγαίνει στο χαρτοφυλάκιο μου, και όχι στα παλιά θέματα.)\n2) Κάπου είχα δει για βιντεοσκοπημένα μαθήματα, αλλά μάλλον μόνο με κωδικό eclass φιλοσοφικής δε γίνεται δουλειά ε?\nΤο προσπάθησα αλλά δεν έβγαλα άκρη. Το έχει δοκιμάσει κάποιος να μου πει?\n3)Όταν η φίλη μου τελειώσει το μεταπτυχιακό της, τέρμα η eclass. Οπότε είδα αυτό:https://webadm.uoa.gr/katsika/users/src/app_initial.php το οποίο υποτίθεται σε αφήνει να κάνεις αίτηση για λογαριασμό. Η μόνη πιθανή κατηγορία, και αυτή τραβηγμένη από τα μαλλιά είναι τα μέλη/επισκέπτες.(Τι είναι τα μέλη ? επισκέπτης δεν είμαι σιγουρα...)\nΤο καταλαβαίνω πως είναι σπατάλη πόρων και πως αν όλοι θέλαν την φουλ πρόσβαση στην eclass ίσως να μη γινόταν και στο κάτω κάτω πρόβλημά μου (εφόσων αποφοίτησα). Απλά καλόμαθα με την eclass και το φόρουμ μας (που είναι φοβερα !).\nΘέμα δημοσίευσης: Re: eclass μετά την αποφοίτηση\nΔημοσιεύτηκε: 25 Νοέμ 2015, 11:03\nΑν πας στον κατάλογο μαθημάτων, είναι στα "μαθήματα εκτός προγράμματος σπουδών".\nΓενικά τα βιντεοσκοπημένα μαθήματα δεν είναι και πολύ εύκολη δουλειά ακόμα από ότι έχω καταλάβει.\nΔεν νομίζω ότι γίνεται αυτό που λες, αλλά δεν είμαι και καθόλου σίγουρος. Μπορείς πάντως πάντα να βρεις άλλο άτομο να κάνετε το ίδιο\nΔημοσιεύτηκε: 25 Νοέμ 2015, 11:35\nΜου δώθηκε αυτό το λινκ: http://delos.uoa.gr/opendelos/\nΝομίζω σου κάνει\nΔημοσιεύτηκε: 26 Νοέμ 2015, 19:18\nΝα σαι καλά, δε μου χε κόψει να κοιτάξω εκεί!\nΔουλεύει κανονικότατα !\nΦαντάσου να γίνει επιχείρηση? Την έβαψα: Ενοικίαση eclass x ευρώ/ώρα...\nΔημοσιεύτηκε: 29 Νοέμ 2015, 15:56\nΥΓ. Σου έκανα edit το σχόλιο γιατί κάτι είχες γράψει λάθος


Οι ξέφρενες νύχτες του μυθικού club Spartacus ξαναζωντανεύουν στο Skyfall\nΤο club Spartacus, η πρώτη μεγάλη επιτυχία του Γιάννη Καζανίδη στη νυχτερινή ζωή της Αθήνας τη δεκαετία του ’90, επανέρχεται δυνατά από σήμερα (και κάθε Τετάρτη) σε ένα μοναδικό πάρτι στο Skyfall, ένα από τα ωραιότερα meeting points της νυχτερινής Αθήνας.\nΤα κύρια χαρακτηριστικά του Spartacus ήταν η αισθησιακή ατμόσφαιρα, η ιδιαίτερα προσεγμένη μουσική και οι ωραίες παρουσίες, αγόρια και κορίτσια, σε διάφορα πόστα του μαγαζιού. Σε ανάλογο concept θα κινηθούν και τα πάρτι του Γιάννη Καζανίδη, τα οποία ξεκινούν εκεί σήμερα το βράδυ. Με την καλύτερη μουσική από τα 80s μέχρι σήμερα, σε ρυθμούς latin, disco και rock’n’roll, ο γνωστός PR man θα υποδεχτεί εκεί celebrities από διάφορους χώρους.\nΘυμίζουμε ότι στο Spartacus των 90s σύχναζαν τραγουδιστές, ηθοποιοί, μοντέλα, επιχειρηματίες και αθλητές, οι οποίοι ανακατεύονταν με τον απλό κόσμο σχηματίζοντας ένα ωραίο και πολύ στιλάτο πλήθος. Αλλο ένα, πολύ ξεχωριστό στοιχείο του «μυθικού» κλαμπ, που θα αναβιώσει φέτος μέσα από τα πάρτι στο Skyfall, είναι το γεγονός ότι απαγορεύονται ρητώς και κατηγορηματικώς οι φωτογραφίες και τα βίντεο. «Τα πάρτι του Spartacus στο Skyfall θα είναι το άβατο των φωτογράφων. Δεν θα επιτρέπεται γενικότερα σε κανέναν να τραβάει φωτογραφίες ή βίντεο» δήλωσε στην «Espresso» ο Γιάννης Καζανίδης.


Μητέρα 22χρονης: Είχε παχύνει λίγο αλλά συνήθιζε να φοράει φαρδιά ρούχα - Τι λέει ο πρώην σύντροφός της (video)\n26-04-2018 - 13:13μμ\nΗ μητέρα της 22χρονης υποστήριξε πως δεν είχε καταλάβει τίποτα\n«Της είπα να μιλήσει στη μητέρα της», λέει ο πρώην σύντροφός της\n«Δεν είχα καταλάβει τίποτα. Η κόρη μου είχε παχύνει λίγο αλλά συνήθιζε να φοράει φαρδιά ρούχα», υποστηρίζει η μητέρα της 22χρονης που γέννησε στην μπανιέρα του σπιτιού της και πέταξε το μωρό από το μπαλκόνι.\nΜάλιστα όταν η ίδια είδε κάποιες κηλίδες αίματος στο μπάνιο, την ρώτησε τι είχε συμβεί, αλλά η 22χρονη είπε πως ήταν αδιάθετη. «Την Παρασκευή είχα πάει σε μια δουλειά και η κόρη μου είχε μείνει σπίτι. Όταν γύρισα την βρήκα ξαπλωμένη. Εκείνη τη μέρα είχα διακρίνει κάποιες κηλίδες αίματος στο μπάνιο και την ρώτησα τι είχε συμβεί. Μου απάντησε πως ήταν αδιάθετη. Και την επόμενη μέρα όμως συνέχιζε να έχει έντονη αιμορραγία και πάλι όμως μου έλεγε πως ήταν εξαιτίας της περιόδου».\nΣτην κατάθεσή της στους αστυνομικούς η μητέρα είπε πως άρχισε να υποπτεύεται ότι κάτι περίεργο συμβαίνει όταν είδε στις ειδήσεις πως βρέθηκε ένα νεογέννητο μωρό νεκρό στην πολυκατοικία τους, ωστόσο και πάλι η κόρη της αρνήθηκε ότι έχει κάποια σχέση με το περιστατικό. «Όταν είδα στα κανάλια το Σάββατο ότι είχε βρεθεί νεκρό βρέφος στον ακάλυπτο χώρο της πολυκατοικίας μας την ρώτησα αν έχει καμία σχέση με αυτό, αν ξέρει ή έχει δει κάτι και αρνήθηκε σε έντονο ύφος. Με έπεισε ότι δεν ήξερε κάτι».\nΤο ζευγάρι ήταν μαζί, όταν σπούδαζαν στην επαρχία. Λίγο καιρό αργότερα, οι δύο πρώην σύντροφοι μίλησαν και η 22χρονη του αποκάλυψε το μυστικό της, όπως και ότι γνώρισε τον πατέρα του παιδιού της μέσω Facebook. «Μου είπε ότι είναι έγκυος από ένα νεαρό που τον γνώρισε στο Facebook»\nΌπως έμαθε στη συνέχεια, ο πατέρας, σύμφωνα με τα λεγόμενα της κοπέλας, γνώριζε την κατάστασή της, αλλά εξαφανίστηκε και την παράτησε. «Στη συνέχεια της συζήτησής μας, την ρώτησα « ο πατέρας του μωρού, γνωρίζει ότι είσαι έγκυος;» και μου λέει : « ναι ,το γνωρίζει αλλά εξαφανίστηκε και με παράτησε» αυτό μου είχε αναφέρει κι από τότε δεν είχαμε καμία συνομιλία».


ΡΑΕ: Στα €591 εκατ. τα υπερκέρδη των εταιρειών ενέργειας μετά τις εκπτώσεις | Radar.gr\nΡΑΕ: Στα €591 εκατ. τα υπερκέρδη των εταιρειών ενέργειας μετά τις εκπτώσεις\nΤα πυρά της Αντιπολίτευσης για την μεθοδολογία της Ρυθμιστικής Ενέργειας, σχετικά με τον υπολογισμό των υπερκερδών, δέχτηκε ο Πρόεδρος της ΡΑΕ κ. Θανάσης Δαγούμας\nΔημοσιεύθηκε 12, Μαϊ. 2022 17:30\nΒουλή Ενέργεια ΡΑΕ υπερκέρδη


Λουκέτο ασφαλείας με fingerprint CTL-0022, 50mm, μεταλλικό, ασημί – Γκίλτσης Αντώνης Refill Center Επισκευές και πωλήσεις υπολογιστών, κινητών και εκτυπωτών. Ανακατασκευή Toner και μελάνια στην Βέροια.\nHomeΣπίτι & GadgetsGadgets - ΑξεσουάρΛουκέτα - ΚλειδαριέςΛουκέτο ασφαλείας με fingerprint CTL-0022, 50mm, μεταλλικό, ασημί\nΛουκέτο ασφαλείας με fingerprint CTL-0022, 50mm, μεταλλικό, ασημί\nGadgets - Αξεσουάρ> Λουκέτα - Κλειδαριές> Σπίτι & Gadgets\tSKU: CTL-0022\nΤο λουκέτο ασφαλείας με fingerprint προσφέρει εξαιρετική προστασία καθώς το ξεκλείδωμα με το ίδιο σας το δακτυλικό αποτύπωμα διασφαλίζει ότι δεν υπάρχει παρόμοιο στον κόσμο. Είναι αδιάβροχο σε επίπεδο IPX7 και φορτίζει μέσω θύρας USB. Είναι ιδανικό για κλείδωμα τσαντών και σακιδίων.\nΣημείωση: πριν την χρήση του διαβάστε προσεκτικά τις οδηγίες χρήσης που αναγράφονται στη συσκευασία\n-φόρτιση μέσω θύρας Micro USB\nμέγεθος λουκέτου: 50mm\nωφέλιμες διαστάσεις λαιμού: 15 x 17.5mm\nΚωδικός : CTL-0022


«Μια βόμβα που την έλεγαν Λάκη». | Άγονη γραμμή\nΟ παππούς Μιχαήλ, ο εγγονός Λάκης, από το Μιχαήλ, Μιχαλάκης, Λάκης. Ο παππούς με την εξυπνάδα του και τον κόπο του, από θερμαστής σε καρβουνιάρικο έγινε καραβοκύρης και ο υιός του ο Δημοσθένης, ο πατήρ του Λάκη, εκμεταλλευόμενος την μαγιά, έγινε εφοπλιστής. Ο δε Λάκης έγινε μόνιμος φοιτητής οικονομικών – χρηματιστηριακών, εις ιδιωτικόν πανεπιστήμιον του εξωτερικού, μια και το χρήμα έτρεχε.\nΕκεί, στην αφασία του εις τας Ευρώπας, ο Λάκης ακούει στη παμπ το βράδυ ότι τα σύνορα στην Ελλάδα και τας Ευρώπας κλείνουν λόγω πανδημίας.\n-Αμαν χάνουμε τα μπάνια! Τι θέλω εδώ στο ψοφόκρυο. Δεν παίρνω τη γκομενίτσα μου τη Ντόλη να πάμε στην Ελλάδα να την αράξουμε μέχρι να περάσει η αρρώστια.\n-Μάμυ πες στο ντάντυ ότι έρχομαι Ελλάδα και να πει στον κυρ Παναγιώτη και στην κυρά Μαρία στο νησί να ετοιμάσουν την βίλλα, γιατί όλα έκλεισαν εδώ πέρα.\n– Ότι πεις καμάρι μου.\nΤα εισιτήρια βρέθηκαν αμέσως ως VIP παρακαλώ και ας κτυπιόταν ορισμένοι στις λίστες αναμονής της πρεσβείας. Τις το διάολο τα χουμε τόσα βαπόρια .\nΝτιν! Ντον! άφιξη αεροπορικής εταιρείας Χ. Παρακαλούνται οι κύριοι επιβάτες που αφίχθησαν να μεταβούν άμεσα στις οικίες τους, όπου παρακαλούνται να παραμείνουν εντός αυτών επί δεκαπενθήμερον και σε περίπτωση πυρετού κλπ να επικοινωνήσουν με τον ιατρό τους. Οι παραβάτες θα τιμωρούνται με πενταετή φυλάκιση και πρόστιμο.\nΛέει ο Λάκης.Τι λένε οι μ@λ@κες. Δηλώνει οικία την βίλλα στο νησί περνάει από τα βόρεια προάστια φιλιά στη μαμά, φιλιά στο μπαμπά γεμίζει και την τσέπη χρήμα και φύγαμε για το νησί με το πλοίο της γραμμής, έτσι για να δούμε και το ανοιξιάτικο ηλιοβασίλεμα στη θάλασσα μετά της γκομενίτσας.\nΞάπλες, μάσες, βόλτες στο νησί με τη Ντόλη και να η κυρά Μαρία να ξεσκατίζει και να μαγειρεύει και να ο κυρ Παναγιώτης να κουβαλάει από το μποστάνι στα παιδιά.\nΓέλαγε ο Λάκης, κοίτα ρε πως περνάμε μπέικα στην καραντίνα και τα κορόιδα φοβούνται.\nΚάπου εκεί έρχεται ο πυρετούλης, το πρώτο γκουχ, το πρώτο πονάκι στο στήθος και ο Λάκης χέστηκε από το φόβο του.\n-Δεν έχουμε γιατρούς στο νησί μόνο τον αγροτικό. Σήμερα κάνει γυροβολιά στα πίσω χωριά και θα έλθει αύριο.\n-Ρε κυρά Μαρία τηλεφώνα στη μάνα μου να έλθει να με πάρει, πεθαίνω!.\nΤην άλλη μέρα έρχεται ο γιατρός ακούει το ιστορικό, τους ρίχνει ένα ομαδικό χέσιμο και ειδοποιεί τις αρχές ‘Ερχεται το αεροπλάνο μαζεύει την βόμβα που έσκασε στο νησί, ήτοι τον Λάκη μετά της παρέας του και τους τρέχει στην Αθήνα εννοείται σε ιδιωτικό νοσοκομείο. Πως το διάολο βρίσκουν αμέσως, αεροπλάνα και θέσεις στα νοσοκομεία αυτοί οι VIP δεν μπορώ να καταλάβω. Λες το χρήμα; Μπα!\nΑγαπητέ κύριε Δημοσθένη προσπάθησες να βοηθήσεις το παιδί σου, το καλόμαθες με τα όλα του, τις γλώσσες του, τις σπουδές του το χρήμα του. Ένα πράγμα δεν του έμαθες τι θα πει φιλότιμο.\nΑγαπητέ Λάκη! Πρώτον οι πανδημίες δεν κοιτάζουν πλούσιους και φτωχούς. Δεύτερον είσαι εγκληματίας γιατί μετέφερες μια πανδημία στο νησί. Τρίτον μπορεί στο πανεπιστήμιο να έμαθες για τα ομόλογα, τα φαντς και όλα τα σχετικά, που βοηθούν να κλέβεις το χρήμα από τους μεροκαματιάρηδες αλλά δεν έμαθες να είσαι ατομικά υπεύθυνος. Δεν σκέφθηκες την κυρά Μαρία που σε ξεσκάτιζε, τον κυρ Παναγιώτη που σε τάιζε, τους φίλους σου τις τέως γκομενίτσες στο νησί ή τους βλέπεις όλους αναλώσιμους. Μάθε κάτι από τη πλέμπα. Όταν έχουμε ομαλότητα και ειρήνη πλακωνόμαστε μεταξύ μας αντί να πλακώνουμε εσάς και εσείς τα κονομάτε. Όταν όμως δούμε τα ζόρια, μας πιάνει το φιλότιμο, η ατομική μας υπευθυνότητα γίνεται συλλογική υπευθυνότητα, γινόμαστε μια γροθιά και πάντα τα καταφέρνουμε.\nΥΓ Η ιστορία και τα πρόσωπα είναι εντελώς φανταστικά.


SYNGENTA : Στην ηγετική ομάδα της ο κος Φερόχ Σείχ | Agroekfrasi\nΗ Syngenta όρισε τον Φερόζ Σείχ ως Chief Information and Digital Officer, με ισχύ από την 1η Ιανουαρίου 2022. Ο Σείχ θα ενταχθεί στην ηγετική ομάδα του Syngenta Group υπό τον Διευθύνοντα Σύμβουλο. Μέχρι να αναλάβει τα νέα του καθήκοντα ήταν επικεφαλής του τμήματος ψηφιακής μηχανικής και εξόρυξης δεδομένων. Ο Ινδός Φερόζ Σείχ εντάχθηκε στη Syngenta το 2018 και ήταν υπεύθυνος για την κατασκευή ψηφιακών πλατφορμών και προϊόντων. Έχει υπάρξει επικεφαλής ομάδων μηχανικών και επιστημόνων που σκοπό είχαν την μεταφορά ψηφιακής καινοτομίας στο χωράφι και έχει διαδραματίσει σημαντικό ρόλο στο σχεδιασμό και την ανάπτυξη της πλατφόρμας Cropwise – Syngenta.\nΗ ανακοίνωση της SYNGENTA αναφέρει:\nΠροηγούμενο άρθροΔωρεάν Εκδήλωση για τις Καινοτομίες της Ελιάς και της Κτηνοτροφίας 16-17 Δεκεμβρίου\nΕπόμενο άρθροΠαρουσίαση Κριτηρίων για το ΜΕΤΡΟ 11 στην 10η συνεδρίαση της Επιτροπής Παρακολούθησης του ΠΑΑ 2014-2020


Προστασία Προσωπικών Δεδομένων - ΗΛΕΚΤΡΟΝΙΚΟΣ ΚΑΤΑΛΟΓΟΣ ΕΠΙΧΕΙΡΗΣΕΩΝ ΕΛΛΑΔΑΣ\nΗ διαχείριση και προστασία των προσωπικών δεδομένων του επισκέπτη /χρήστη\nτων υπηρεσιών του Ηλεκτρονικού Καταλόγου Επιχειρήσεων Ελλάδας – GREEKONLINE.GR υπόκειται στους όρους του παρόντος τμήματος καθώς και από τις σχετικές διατάξεις του ελληνικού (Ν. 2472/1997 για την προστασία του ατόμου από την προστασία δεδομένων προσωπικού χαρακτήρα όπως έχει συμπληρωθεί με τις αποφάσεις του Προέδρου της Επιτροπής Προστασίας Προσωπικών Δεδομένων, τα Π. Δ. 207/1998 και 79/2000 και το άρθρο 8 του Ν. 2819/2000) και του ευρωπαϊκού δικαίου (οδηγίες 95/46/ΕΚ και 97/66/ΕΚ). Οι παρόντες όροι διατυπώνονται λαμβανομένων υπόψη τόσο της ραγδαίας ανάπτυξης της τεχνολογίας και ειδικότερα του Internet όσο και του υπάρχοντος – αν και μη πλήρως ανεπτυγμένου – πλέγματος νομικών ρυθμίσεων σχετικά με τα ζητήματα αυτά. Σε αυτό το πλαίσιο, οποιαδήποτε ενδεχόμενη σχετική ρύθμιση θα αποτελέσει αντικείμενο του παρόντος τμήματος. Σε κάθε περίπτωση ο Ηλεκτρονικός Κατάλογος Επιχειρήσεων Ελλάδας – GREEKONLINE.GR διατηρεί το δικαίωμα αλλαγής των όρων προστασίας των προσωπικών δεδομένων κατόπιν ενημέρωσης των επισκεπτών / χρηστών και μέσα στο υπάρχον ή και ενδεχόμενο νομικό πλαίσιο. Εάν κάποιος επισκέπτης / χρήστης δε συμφωνεί με τους όρους προστασίας των προσωπικών δεδομένων που προβλέπονται στο παρόν τμήμα οφείλει να μη χρησιμοποιεί τις υπηρεσίες του Ηλεκτρονικού Καταλόγου Επιχειρήσεων Ελλάδας GREEKONLINE.GR .\nΤα προσωπικά στοιχεία τα οποία συλλέγει ο Ηλεκτρονικός Κατάλογος Επιχειρήσεων Ελλάδας – GREEKONLINE.GR . είναι τα ακόλουθα:\nΠροσωπικά δεδομένα: Ο κάθε επισκέπτης μπορεί να περιηγηθεί στον ιστότοπο www.greekonline.gr χωρίς να δώσει οποιαδήποτε προσωπική πληροφορία.\nΟ Ηλεκτρονικός Κατάλογος Επιχειρήσεων Ελλάδας – GREEKONLINE.GR . περιλαμβάνει links (“δεσμούς”) προς άλλα websites τα οποία και δεν ελέγχονται από το ίδιο αλλά από τους τρίτους φορείς (φυσικά ή νομικά πρόσωπα). Σε καμία περίπτωση δεν ευθύνεται\nο Ηλεκτρονικός Κατάλογος Επιχειρήσεων Ελλάδας – GREEKONLINE.GR για τους Όρους Προστασίας των Προσωπικών Δεδομένων τους οποίους αυτοί ακολουθούν.\nH διεύθυνση IP μέσω της οποίας ο Η/Υ έχει πρόσβαση στο Internet και στη συνέχεια στο Greekonline.gr – Ηλεκτρονικός Κατάλογος Επιχειρήσεων Ελλάδας αξιοποιείται αποκλειστικά για την συγκέντρωση στατιστικών στοιχείων και την ασφάλεια των συναλλαγών.\nΟ Ηλεκτρονικού Καταλόγου Επιχειρήσεων Ελλάδας – GREEKONLINE.GR . διαφυλάσσει τον προσωπικό χαρακτήρα των στοιχείων σας και δε δύναται να τα μεταβιβάσει σε οποιονδήποτε τρίτο (φυσικό ή νομικό πρόσωπο) για κανένα λόγο με την εξαίρεση σχετικών διατάξεων του νόμου και προς τις αρμόδιες και μόνο αρχές.\nΟ Ηλεκτρονικού Καταλόγου Επιχειρήσεων Ελλάδας – GREEKONLINE.GR .διατηρεί αρχεία με τα προσωπικά στοιχεία, τα οποία αποστέλλει ο επισκέπτης / χρήστης αποκλειστικά για λόγους επικοινωνίας, οικονομικούς και φορολογικούς.\nΟ Ηλεκτρονικού Καταλόγου Επιχειρήσεων Ελλάδας – GREEKONLINE.GR . μπορεί και είναι υποχρεωμένο να προσκομίσει (μετά από εξακρίβωση στοιχείων), αντίγραφο παραστατικού συναλλαγής, σε περίπτωση που κάποιος συναλλασόμενος το ζητήσει, ακόμη κι αν ο τελευταίος δεν είναι ο άμεσος διαχειριστής της τιμολογημένης υπηρεσίας.\nΟ Ηλεκτρονικού Καταλόγου Επιχειρήσεων Ελλάδας – GREEKONLINE.GR . και ειδικότερα το τμήμα marketing είναι δυνατόν να επεξεργάζεται τμήμα ή το σύνολο των στοιχείων που εσείς έχετε αποστείλει για λόγους στατιστικούς, οικονομικούς και βελτίωσης των παρεχομένων υπηρεσιών – πληροφοριών του.\nΚατά την επίσκεψή σας στις σελίδες του Ηλεκτρονικού Καταλόγου Επιχειρήσεων Ελλάδας – GREEKONLINE.GR .και προκειμένου να παραγγείλετε προϊόντα ή και υπηρεσίες, αλλά και για να διασφαλισθεί η δυνατότητα επικοινωνίας μαζί σας ώστε να σας ενημερώνουμε για νέα προϊόντα και υπηρεσίες μας, είναι πιθανό να σας ζητηθεί να δηλώσετε στοιχεία που σας αφορούν (όνομα, επάγγελμα, ηλεκτρονική διεύθυνση, κλπ.). Tα τυχόν προσωπικά δεδομένα που δηλώνετε οπουδήποτε στις σελίδες και τις υπηρεσίες του διαδικτυακού τόπου του Ηλεκτρονικού Καταλόγου Επιχειρήσεων Ελλάδας – GREEKONLINE.GR , προορίζονται αποκλειστικά και μόνο για τη διασφάλιση της λειτουργίας της αντίστοιχης υπηρεσίας και δεν επιτρέπεται να χρησιμοποιηθούν από οποιονδήποτε τρίτο, χωρίς να τηρηθούν οι διατάξεις του Ν. 2472/97 σχετικά με την προστασία από επεξεργασία δεδομένων προσωπικού χαρακτήρα, όπως αυτός ισχύει κάθε φορά. Ο ιστότοπος Ηλεκτρονικός Κατάλογος Επιχειρήσεων Ελλάδας – GREEKONLINE.GR λειτουργεί σύμφωνα με την ισχύουσα νομοθεσία και τηρεί με ασφάλεια τα προσωπικά σας δεδομένα για όσο χρονικό διάστημα είστε εγγεγραμένος σε κάποια υπηρεσία του Ηλεκτρονικού Καταλόγου Επιχειρήσεων Ελλάδας – GREEKONLINE.GR τα οποία διαγράφονται μετά την με οποιοδήποτε τρόπο λήξη της συναλλακτικής σχέσης. Τα προσωπικά δεδομένα που δηλώνετε στον ιστότοπο του Ηλεκτρονικού Καταλόγου Επιχειρήσεων Ελλάδας – GREEKONLINE.GR χρησιμοποιούνται αποκλειστικά από αυτόν. Στοιχεία του αρχείου κοινοποιούνται στις αρμόδιες δικαστικές, αστυνομικές και άλλες διοικητικές αρχές κατόπιν νομίμου αιτήματός τους και σύμφωνα με τις κάθε φορά ισχύουσες νομοθετικές διατάξεις. Ο Πελάτης έχει, μέσα στα πλαίσια της νομοθεσίας περί απορρήτου των τηλεπικοινωνιών, τα δικαιώματα ενημέρωσης και αντίρρησης που προβλέπουν τα άρθρα 11 έως 13 του ν. 2472/1997.


Παρέμβαση: Χωρίς τέλος το αλαλούμ με τον ΕΝΦΙΑ\nΧωρίς τέλος το αλαλούμ με τον ΕΝΦΙΑ\nΔεν έχει τέλος το αλαλούμ με τον ΕΝΦΙΑ. Μπορεί πολλοί να πίστεψαν ότι τα προβλήματα τελειώνουν με την χθεσινή ψήφιση των βελτιωτικών και διορθωτικών διατάξεων, ωστόσο, λογάριαζαν χωρίς την… γενική γραμματεία Δημοσίων Εσόδων.Εκδόθηκε ανακοίνωση με την οποία δόθηκαν διευκρινίσεις για το τι μας περιμένει με τον ΕΝΦΙΑ τους επόμενους μήνες, η οποία περιλαμβάνει… μαργαριτάρια και ταλαιπωρία για τους φορολογούμενους.\nΜε βάση το σχεδιασμό της ΓΓΔΕ που αποκαλύφθηκε χθες, πολλοί φορολογούμενοι θα δουν νέο εκκαθαριστικό στο taxisnet. Είναι όσοι έχουν οικόπεδα εκτός αντικειμενικού συστήματος αλλά εντός οικισμού. Με τη διορθωτική διάταξη που ψηφίστηκε χθες ο φόρος θα υπολογιστεί με βάση τις πολύ χαμηλότερες αξίες με τις οποίες είχε υπολογιστεί ο Φόρος Ακίνητης Περιουσίας. Τα νέα εκκαθαριστικά θα φορτωθούν στο taxisnet έως τις 22 Φεβρουαρίου. Μέχρι εδώ καλά.\nΈως το τέλος Οκτωβρίου, όπως σημειώνεται στη σχετική ανακοίνωση, θα πραγματοποιηθεί εκκαθάριση του ΕΝΦΙΑ για τις περιπτώσεις των περίπου 700.000 φορολογούμενων οι οποίοι διαθέτουν κενά και ξενοίκιαστα ακίνητα που ήταν μη ηλεκτροδοτούμενα καθόλη τη διάρκεια του 2013. Με άλλα λόγια υπάρχουν εκατοντάδες χιλιάδες φορολογούμενοι οι οποίοι θα περιμένουν δυο εκκαθαρίσεις του φόρου. Μια για τα οικόπεδα εκτός αντικειμενικών, για ημιτελή κτίσματα και διατηρητέα και άλλη μια για τα μη ηλεκτροδοτούμενα. Πρόκειται για ευρεσιτεχνία φορολογικής διοίκησης.\nΗ ανακοίνωση της ΓΓΔΕ δεν διευκρινίζει τον τρόπο με τον οποίο θα μάθει ποια ακίνητα ήταν χωρίς ρεύμα το 2013 προκειμένου να εκκαθαρίσει εκ νέου τις δηλώσεις Ε9. Δεν διευκρινίζεται αν θα το δηλώσουν οι φορολογούμενοι στο taxisnet ή αν θα πάρει τα σχετικά στοιχεία η ΓΓΔΕ από τον ΔΕΔΔΗΕ. Έχει και συνέχεια. Στις περιπτώσεις (δεν διευκρινίζεται πόσες είναι) που δεν είναι εφικτή η ηλεκτρονική διεκπεραίωσή τους, τότε οι φορολογούμενοι θα πρέπει να επισκεφθούν την εφορία προκειμένου να παρουσιάσουν τα δικαιολογητικά μη ηλεκτροδότησης.\nΌταν ολοκληρωθούν όλα τα παραπάνω οι φορολογούμενοι θα μάθουν τελικά ποιο είναι το πραγματικό ποσό του ΕΝΦΙΑ που πρέπει να πληρώσουν. Στο μεταξύ, όμως οι δόσεις του ΕΝΦΙΑ θα τρέχουν και οι φορολογούμενοι θα πρέπει να τις πληρώνουν κανονικά προκειμένου να λαμβάνουν φορολογική ενημερότητα και να μην χρεώνονται με προσαυξήσεις και πρόστιμα.


COOK IN LOVE: Ψαρόπιτα με γαρίδες\nΨαρόπιτα με γαρίδες\n2 πράσα μέτρια σε ροδέλες\n200γρ. πατάτες καθαρισμένες και κομμένες σε κύβους\n6 λωρίδες μπέικον, ψιλοκομμένες\n400γρ. φιλέτο καπνιστού ψαριού\n200γρ. γαρίδες μικρές, βρασμένες\n200γρ. ζύμη για τάρτα (δείτε συνταγή)\n200γρ. καλαμπόκι κονσέρβα, ξεβγαλμένο και στραγγισμένο\nΠροθερμαίνετε τον φούρνο στους 200ο C. Ζεσταίνετε το ελαιόλαδο σε μεγάλη κατσαρόλα και προσθέτετε τα πράσα και τις πατάτες. Τηγανίζετε για 10 λεπτά. Προσθέτετε το μπέικον και τηγανίζετε για 5 λεπτά ακόμα. Τα βγάζετε και τα αφήνετε στην άκρη. Βάζετε το ψάρι στην κατσαρόλα με το γάλα και τη δάφνη και σιγοβράζετε για 4 λεπτά. Στραγγίζετε το γάλα σε μεγάλο μπολ. Ξεψαχνίζετε το ψάρι και το αφήνετε στην άκρη.\nΛιώνετε το βούτυρο και προσθέτετε το αλεύρι, ανακατεύοντας για 2 λεπτά. Προσθέτετε σιγά σιγά το γάλα, ανακατεύοντας συνέχεια, ώσπου να γίνει απαλή σάλτσα. Βγάζετε από τη φωτιά και προσθέτετε τον μαϊντανό και το καλαμπόκι. Βάζετε το ψάρι σε πυρίμαχο σκεύος, σκορπάτε επάνω τις γαρίδες και το μείγμα με τις πατάτες. Στο τέλος περιχύνετε με τη σάλτσα.\nΑνοίγετε τη ζύμη σε τέτοιο σχήμα ώστε να καλύπτει το σκεύος. Ακουμπάτε και κολλάτε τις άκρες της στο σκεύος. Κάνετε τρύπες στην επιφάνεια για να φεύγουν οι ατμοί κατά τη διάρκεια του ψησίματος και αλείφετε όλη την επιφάνεια με το αυγό. Ψήνετε για 35 λεπτά ή ώσπου να ροδίσει η επιφάνεια. Βγάζετε και σερβίρετε αμέσως.\nΠηγή: Περιοδικό «Φαγητά με πλούσια γεύση»


ΣΑΤΙΡΙΖΟΝΤΑΣ: Ποιός είναι, λοιπόν; – The Panhellenic Post\nΣΑΤΙΡΙΖΟΝΤΑΣ: Ποιός είναι, λοιπόν;\nΠοιός είναι, λοιπόν, ο κ. Πόλσον που τολμάει να μας λέει ότι παγώνει τις επενδύσεις του στην Ελλάδα μέχρι να εκλέξουμε Πρόεδρο Δημοκρατίας;\nΤο ερώτημα το φαντάζομαι να κρέμεται από τα χείλη πολλών βουλευτών του ΣΥΡΙΖΑ και του κ. Τσίπρα κι ας προτίμησε να κάνει «γαργάρα» τη σχετική είδηση χθες στη Βουλή.\nΠοιός είναι ο κ. Πόλσον που μας κουνάει το δάκτυλο;\nΤο ίδιο θα αναρωτιούνται, υποθέτω, και στους ΑΝ.ΕΛ. Ίσως και στο ΚΚΕ, παρά το ότι η Αλέκα ήταν χθες μάλλον ήπια και καλοσυνάτη! Ίσως είναι επηρεασμένη από το πνεύμα των Χριστουγέννων!\nΠοιός είναι, λοιπόν, ο κ. Πόλσον που λέει ότι η χώρα χρειάζεται σταθερό πολιτικό κλίμα για να «ανθίσουν» οι επενδύσεις (του); Σιγά τώρα που θα τον πάρουμε στα σοβαρά.Κι άμα θέλει, ας πάρει τα λεφτά του κι ας πάει στο καλό! Το μοναστήρι ναν καλά! Και με το ΣΥΡΙΖΑ, ου, από μοναχούς …μονάχοι μας!\nΘα φέρει ο Τσίπρας τα λεφτά του, θα βάλει ο Λαφαζάνης τις πλάτες του και να δείτε οργασμός και οργασμοί! Θα πήξουμε στις επενδύσεις!\nΤώρα, λέτε να έχει κάποια σημασία ότι ο κ. Πόλσον έκανε τις δηλώσεις του στο 16ο Annual Capital Link Invest in Greece Forum στη Νέα Υόρκη; Μπα, μάλλον τυχαίο θα είναι…\nΔε βαρυέσται! Λόγια του αέρα! Σάματις και να έβαζε τα χρήματά του τι θα έκανε; Αφού δεν ρώτησε και δεν έλαβε την άδεια από τον Τσίπρα, θα του τα δίναμε πίσω!\nΠόλσον αυτός, Πούτιν εμείς!.. Τώρα βέβαια και αυτός παγαποντιά έκανε με τους Τούρκους και είπε θα φυτέψει τον αγωγό στο έδαφός τους, κοντά, όμως, στα ελληνικά σύνορα!\nΑυτό το “κοντά” είναι, φαντάζομαι, η προσφορά του προς τον Τσίπρα! Σου λέει, δεν του τον δίνω που δεν του τον δίνω τον αγωγό, ε, νά ΄χει κάτι να βλέπει με το κυάλι να του περνάει ο καϋμός!\nΒλέπω τώρα και τον Καμμένο να εξανίσταται! Αυτός έχει μια μανία να καταθέτει ό,τι έγγραφο βρίσκει στη Βουλή! Τι στο καλό, φοβάται μην τα …χάσει; Δεν έχει σεκιουριτάδες στο γραφείο του;\nΉτανε και πικραμένος… Αφού κάθε φορά που συναντά την κοινοβουλευτική του Ομάδα αρχίζει το …μέτρημα! Ποτέ δεν του βγαίνουν ίδιοι!\nΕ, δεν πειράζει. Να, δες Πάνο, τον μπάρμπα Φώτη! Λέει τίποτα; Και τι να πει; Ο βρεγμένος τη βροχή δεν την φοβάται! Σαν φυλλοβόλο δένδρο μαδάει! Του ‘φυγε ο Ψαρριανός, πάει και η Μάρκου!\nΌχι τίποτε άλλο, αλλά κινδυνεύει να χάσει και τη συνεργασία με τον ΣΥΡΙΖΑ αν κερδίσει τις εκλογές! Γιατί σου λέει ο Αλέξης, ε, να ΄χει βρε αδελφέ τρεις-τέσσερις βουλευτές! Αν μείνει μόνος του τι να την κάνω τη συνεργασία;\nΜην ανησυχείς Αλέξη!\nΠώς το είπε ο πρωθυπουργός; Α, ναι, Είσαι, είπε, ένα ατύχημα που δεν θα συμβεί στον τόπο!\nΤο δυστύχημα δεν ξέρω ποιός είναι…\nΑη Βασίληδες για ...παιδικές χαρές!\nΣόιμπλε: "Η Ελλάδα χρειάζεται περισσότερο χρόνο για την τελευταία δόση, αλλά βρίσκεται στο σωστό δρόμο»


Οι low budget μονοήμερες εκδρομές από τη Θεσσαλονίκη - ΔΙΑΚΟΠΕΣ - diakopes.gr\nΚοντινές αποδράσεις με αφετηρία τη Θεσσαλονίκη, που δεν θα σας κοστίσουν και πάνω από όλα θα σας χαρίσουν όμορφες εμπειρίες.\nΕάν ψάχνετε για μια μονοήμερη εκδρομή ή μια απολαυστική απόδραση για το Σαββατοκύριακο, κοντά στη Θεσσαλονίκη, με άξονα όμως το low budget, τότε έχουμε να σας προτείνουμε μερικούς ξεχωριστούς προορισμούς που θα σας αποκαλύψουν τις ομορφιές της Βόρειας Ελλάδας χωρίς να χρειαστεί να ξοδευτείτε!\nΠρόκειται για έναν αγαπημένο προορισμό των κατοίκων της βόρειας Ελλάδας. Η απόσταση από τη Θεσσαλονίκη υπολογίζεται στη 1 ώρα και 30 λεπτά, επομένως είναι ένας προορισμός πολύ προσιτός και καθόλου κουραστικός. Τα διάσημα ιαματικά νερά σε συνδυασμό με το καταπράσινο τοπίο, δημιουργούν ένα σκηνικό ηρεμίας και ευεξίας. Μετά τη χαλάρωση στα λουτρά, μπορείτε να επιλέξετε να μείνετε σε έναν από τους πολλούς φιλόξενους ξενώνες της περιοχής.\nTo σαλέ του χιονοδρομικού κέντρου Βόρα – Καϊμάκτσαλαν άνοιξε και σας περιμένει | Φωτό: Shutterstock\nΠερίπου 15 χλμ. δυτικά της Αριδαίας, βρίσκονται οι μεταλλικές πηγές των Λουτρών Πόζαρ με το νερό που αναβλύζει να αγγίζει τους 37ο C. Εκεί θα βρείτε εξωτερικές ή εσωτερικές πισίνες και φυσικά επιβλητικούς καταρράκτες. Ανάμεσα στους πρόποδες του Βόρα, μέσα σε ένα κατάφυτο τοπίο, οι φυσικοί καταρράκτες είναι εκεί για να σας δώσουν μια υπέροχη εμπειρία.\nΤο Σπηλαιόπαρκο Αλμωπίας\nΑν επιλέξετε τα Λουτρά Πόζαρ, τότε είναι ιδανικό να τα συνδυάσετε με επίσκεψη στο Σπηλαιόπαρκο Αλμωπίας.\nΤο Σπήλαιο Λουτρών Πόζαρ ανήκει στο Σπηλαιοπάρκο Αλμωπίας, το οποίο είναι το πρώτο και μοναδικό σπηλαιολογικό πάρκο στην Ελλάδα. Θα το βρείτε στους πρόποδες του όρους Βόρας Καϊμακτσαλάν, κοντά στο χωριό Λουτράκι. Στην περιοχή βρίσκεται ένα μεγάλο σύμπλεγμα περίπου 17 σπηλαίων, τα οποία σχηματίστηκαν πριν χιλιάδες χρόνια, όταν ακόμη η στάθμη των υδάτων ήταν στο επίπεδο της εισόδου των σπηλαίων και δεν είχε σχηματιστεί ακόμη η πεδιάδα της Αριδαίας.\nΑπέχει μόλις 90 χιλιόμετρα από την Θεσσαλονίκη και μέσα σε 1 ώρα θα βρίσκεστε στη Νάουσα. Πέρα από την ομορφιά της, είναι γνωστή και για την ιστορική σημασία της, χαρακτηρισμένη ως Ηρωική Πόλη από το 1955.\nΕίναι φυσικά και η «πόλη του κρασιού». Ως τόπος καταγωγής του Διονύσου, διατηρεί μέχρι και σήμερα την παράδοση της αμπελοκαλλιέργειας.\nΠεριηγηθείτε στην πόλη, όπου είναι εμφανές το πλούσιο πολιτισμικό παρελθόν της. Σήμα κατατεθέν αποτελούν το «Ρολόι» μπροστά από το Δημαρχείο και ο Οβελίσκος που θεωρείται ένας από τους 10 ψηλότερους του κόσμου. Μην παραλείψετε να επισκεφθείτε το πάρκο της Νάουσας καθώς και το άλσος Αγίου Νικολάου, ένα από τα πιο φημισμένα αξιοθέατα της περιοχής.\nΣε απόσταση 40 χλμ. από την πόλη των Σερρών και περίπου 100 χλμ. από τη Θεσσαλονίκη (1 ώρα και 30 λεπτά οδήγηση) συναντάμε ένα από τα πιο όμορφα μέρη της Ελλάδας. Η υπέροχη λίμνη Κερκίνη γεννήθηκε από ένα φράγμα που δημιουργήθηκε το 1932 και σήμερα αποτελεί ιδιαίτερα προστατευμένο υδροβιότοπο και τοπίο σπάνιας ομορφιάς με θέα το βουνό Μπέλες και την κοιλάδα Σερρών. Η φύση κάνει το ταξίδι εδώ αξέχαστο.\nΛίμνη Κερκίνη: Υπέροχες δραστηριότητες μέσα στο πράσινο | Φωτό: Shutterstock\nΠαρατηρήστε την πλούσια ορνιθοπανίδα και κάντε βαρκάδα με τις παραδοσιακές «πλάβες» για να δείτε τις ομορφιές της λίμνης από κοντά. Μπορείτε επίσης να κάνετε ιππασία, ποδηλασία με mountain bikes, πεζοπορία και διαδρομές με τζιπ. Σε κοντινή απόσταση σας περιμένουν τα Άνω Πορόια, ένα τα πιο ζωντανά χωριά της περιοχής, με μοναδική θέα στη λίμνη Κερκίνη, ωραίους ξενώνες και καλό φαγητό.


ΗΠΑ: 3,3 εκατομμύρια άνεργοι μέσα σε μία εβδομάδα λόγω κορονοϊού! | Protagon.gr\nΝέα Υόρκη. Ο μόνος εργαζόμενος στο πλάνο είναι ο αστυνομικός. Ο κόσμος προς το παρόν δεν περιμένει στην ουρά για συσσίτιο, αλλά για να κάνει το τεστ του κορονοϊού. Ωστόσο αυτοί οι άνθρωποι σταμάτησαν να εργάζονται. Οι απολύσεις στην αμερικανική μητρόπολη σπάνε κάθε ρεκόρ | REUTERS/Stefan Jeremiah\nΡεκόρ: αυξήθηκε κατά 1.000% ο αριθμός των ανέργων μέσα σε διάστημα επτά ημερών, ενώ οι αναλυτές εκτιμούν ότι πολύ σύντομα θα υπάρξουν και χειρότερες επιδόσεις, αφού οι πτωχεύσεις συνεχίζονται\nProtagon Team 26 Μαρτίου 2020, 16:26\nΝέα Υόρκη. Ο μόνος εργαζόμενος στο πλάνο είναι ο αστυνομικός. Ο κόσμος προς το παρόν δεν περιμένει στην ουρά για συσσίτιο, αλλά για να κάνει το τεστ του κορονοϊού. Ωστόσο αυτοί οι άνθρωποι σταμάτησαν να εργάζονται. Οι απολύσεις στην αμερικανική μητρόπολη σπάνε κάθε ρεκόρ\n| REUTERS/Stefan Jeremiah\nΤα επίσημα στοιχεία από τις αμερικανικές αρμόδιες για την εργασία κρατικές υπηρεσίες δείχνουν ότι η πανδημία έσπειρε πανικό στις επιχειρήσεις που απολύουν μαζικά.\nΟι άνεργοι μόλις μίας εβδομάδας έναι 3,3 εκατομμύρια, ποσοστό που αντιπροσωπεύει αύξηση 1.000%! Πρόκειται για θλιβερό εθνικό ρεκόρ, βάσει των στοιχείων που το κράτος συγκεντρώνει από το 1967.\nΗΠΑ: Χιλιάδες κρατούμενοι αποφυλακίζονται πρόωρα λόγω κορονοϊού\nΤα στοιχεία αφορούν την εβδομάδα που έληξε στις 21 Μαρτίου, λέει το Politico.\nΟι αναλυτές προβλέπουν κιόλας ότι το ρεκόρ θα σπάσει πολύ σύντομα, αφού οι πτωχεύσεις συνεχίζονται μέσω της κρίσης που μας γυρίζει στη Μεγάλη Υφεση της δεκαετίας του 1930.\nΟ πρόεδρος των ΗΠΑ Ντόναλντ Τράμπμ έχει μεν δηλώσει μέσα στην τρέχουσα εβδομάδα ότι θα ήθελε να επανέλθει η κανονικότητα στην οικονομική δραστηριότητα μέχρι τις 12 Απριλίου, ωστόσο ο αριθμός των κρουσμάτων και οι ειδικοί του υγειονομικού τομέα το αποκλείουν.\nΟι μισοί από τους νέους ανέργους βρίσκονται στην περιφέρεια της Νέας Υόρκης, έναν τόπο μεγάλης συγκέντρωσης ενεργού πληθυσμού αλλά και κρουσμάτων κορονοϊού, όπου οι αρχές διατάζουν συνεχώς όλο και περισσότερες επιχειρήσεις να αναστείλουν τις δραστηριότητές τους.\nΤα στοιχεία ανεργίας για την εβδομάδα που λήγει στις 3 Απριλίου προϋπολογίζονται ως τα πλέον ανησυχητικά για την αμερικανική οικονομία. Συνολικά, μέχρι το καλοκαίρι εκτιμάται ότι θα χάσουν τη δουλειά τους 14 εκατομμύρια Αμερικανοί.\nΤι συνέβη στην Ισπανία; Αλλοι 655 νεκροί μόνο το τελευταίο 24ωρο\nΣε ασθενοφόρο μετέτρεψαν τρένο υψηλής ταχύτητας οι Γάλλοι


Ποιες Είναι Οι Γόνιμες Ημέρες Μιας Γυναίκας; - Μαμά Πονάω\n0\t13 Σεπτεμβρίου, 2018\nΓια κάθε γυναίκα που θέλει να μείνει έγκυος, είναι πολύ σημαντικό να γνωρίζει ποιες είναι οι γόνιμες ημέρες της σε κάθε κύκλο. Με τον τρόπο αυτό είναι σε θέση να προγραμματίσει τις επαφές της στον σωστό χρόνο, όταν επιδιώκει την επίτευξη εγκυμοσύνης!\nΜελέτες δείχνουν πως ένα στα έξι ζευγάρια δυσκολεύονται να αποκτήσουν ένα παιδί. Η αιτία μπορεί να οφείλετε σε κάποιο πρόβλημα της γυναίκας (π.χ σαλπιγγικός παράγοντας, απουσία ωοθυλακιορρηξίας) ή σε ανδρικό πρόβλημα (π.χ χαμηλός αριθμός σπερματοζωαρίων) ή και στους δύο.\nΟι βασικές εξετάσεις που πρέπει να κάνει η γυναίκα στα πλαίσια διερεύνησης της Υπογονιμότητας είναι το ορμονολογικό προφίλ την 2-3η ημέρα της περιόδου, το κολπικό υπερηχογράφημα, οι τραχηλικές καλλιέργειες, η υστεροσαλπιγγογραφία και ίσως η λαπαροσκόπηση– υστεροσκόπηση, ενώ ο άνδρας χρειάζεται να κάνει ένα σπερμοδιάγραμμα και ίσως καλλιέργειες σπέρματος-ουρηθρικού εκκρίματος.\nΕίναι καλό να θυμάστε πως, ένα από τα συνήθη χαρακτηριστικά των γόνιμων ημερών είναι κάποια ακαθόριστα πονάκια, αριστερά ή δεξιά, χαμηλά στην κοιλιά, που μοιάζουν με τα πονάκια της περιόδου. Επίσης, κάποιες γυναίκες εμφανίζουν διαφανή υγρά, σαν ”νερό”, που είναι διαφορετικά από τα υγρά της φλεγμονής από μύκητες. Τα υγρά αυτά μπορεί να παρουσιάζονται από 1-2 ημέρες πριν την ωορρηξία έως και 1-2 ημέρες μετά από αυτήν.\nΕάν, λοιπόν, επιδιώκετε εγκυμοσύνη και έχετε κάποιο από αυτά τα δύο τα συμπτώματα, να ξέρετε πως αυτές είναι οι ημέρες που οπωσδήποτε θα πρέπει να έχετε επαφές!


Μαθήματα δύναμης στον αγώνα " Ρόδος Παρατρίαθλον 2014" - Φωτογραφίες\nΜαθήματα δύναμης στον αγώνα ” Ρόδος Παρατρίαθλον 2014″ – Φωτογραφίες\nΤο Σάββατο 17 Μαΐου στη Ρόδο διεξήχθη από τον σύλλογο τριάθλου “Απόλλων Ρόδου”, σε συνεργασία πάντα με τον “ΔΟΠΑΡ”, τον σύλλογο “ΑΜΕΑ” και τον “Ροδιακό Οργανισμό Αγώνων Νήσων”, ένας ξεχωριστός αγώνας το “Ρόδος Παρατρίαθλον 2014” με πρωταγωνιστές αθλητές που εκτός από τις εξαιρετικές αθλητικές ικανότητες έχουν και τεράστια αποθέματα ψυχής. Παράδειγμα προς μίμηση για όλους εμάς ότι το μυαλό μπορεί να καταφέρει όλα αυτά που το σώμα αδυνατεί. Αυτοί οι αθλητές κάνουν πραγματικότητα το σλόγκαν του συλλόγου “NGU” (Never Give Up) και δίνουν δύναμη σε όλους εμάς να συνεχίσουμε να κάνουμε καλύτερα το άθλημα που αγαπάμε, χωρίς να σταματάμε σε όποια δυσκολία κι αν προκύψει.\nΟ σημερινός ξεχωριστός αγώνας τριάθλου ήταν o αγώνας για την “Ελπίδα”. Την Ελπίδα ένα κοριτσάκι 3 χρόνων που δίνει τον δικό του αγώνα για την ζωή κι όλοι εμείς παρατριαθλητές και τριαθλητές στέλνουμε την ελπίδα μας για τον αγώνα αυτό. Γιατί η Ελπίδα θα τα καταφέρει, η Ελπίδα θα ζήσει!\nΕμπνευστής και οργανωτής αυτής της προσπάθειας ο Νίκος Μούνδρος που έκανε πραγματικότητα την επιθυμία του να διοργανώσει έναν αγώνα στο άθλημα που τον έχει κερδίσει τα τελευταία χρόνια και δεν είναι άλλο από το τρίαθλο. “Αντιμέτωποι του” στην γραμμή εκκίνησης βρέθηκαν ακόμη έξι παρατριαθλητές με διεθνείς διακρίσεις σε αγώνες τριάθλου. Δίπλα τους βρέθηκε ο σύλλογος τριάθλου “Απόλλών” να στηρίξει αυτήν την προσπάθεια και να πάρει μέρος σε έναν τόσο σημαντικό αγώνα, τον σημαντικότερο αγώνα της φετινής χρονιάς στο ημερολόγιου του.